הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 67, 2016-07-26 14:30

אלי כהן: חברים, אנחנו היום כאמור דנים בהצעת חוק הרשות הממשלתית להתחדשות עירונית, הקראה בחלק מהסעיפים והצבעות.

אלי כהן: אני רוצה היום להציג את סדרי הדיון.

אלי כהן: חבר הכנסת גואטה, אני רוצה שכולם יידעו את סדרי הדיון.

אלי כהן: אחד, היום תהיה, קודם כל, התייחסות של חברי הכנסת בלבד.

אלי כהן: שמענו את כל נציגי הציבור, שמענו את כל הגופים השונים.

אלי כהן: לכן, היום לפי הכללים נוכל לשמוע את חברי הכנסת, וחברי הכנסת יוכלו לתת את הסתייגויותיהם לחוק.

אלי כהן: שניים, אנחנו לצורך העניין נשמע את ההתייחסות של המחלקה המשפטית, של תומר רוזנר ושל גלעד כשתומר יסביר את השינויים וגלעד יקרא את מה שצריך לקרוא.

אלי כהן: לאחר מכן אנחנו נעבור להסתייגויות חברי הכנסת.

אלי כהן: אנחנו קיבלנו אותן בכתב, ולצורך העניין כל חבר כנסת יוכל להציג אותן עד רבע שעה.

אלי כהן: אם צריך, גם לטובת חברי הכנסת, אנחנו נחדש את הישיבה ב-18:00, ככל שהדבר יידרש.

אלי כהן: לאחר שיהיו הסתייגויות חברי הכנסת, אני אבקש משניים: מערן ניצן ממשרד האוצר, ומעינת גנון ממשרד הבינוי השיכון, אלא אם כן תגידו מישהו אחר שאתם תחליטו, היום בערב אם צריך להידיין עם חברי הכנסת על הערות כאלה ואחרות שיש להם כיוון שהשאיפה שלי היא להביא נוסח כמה שיותר מוסכם.

אלי כהן: יש שלושה נושאים שאני אומר בפתח הדברים שאני מחפש לשמוע ולראות איך מגיעים בהם להסכמה: אחד, נושא הארנונה.

אלי כהן: אני יודע שעו"ד זמרת, ואין לי ספק לגבי כנותו של השר אריה דרעי לגבי סוגיות חברתיות ולאפשר מכיוון שאנחנו רואים בהתחדשות עירונית גם פרויקט חברתי.

אלי כהן: זמרת, דיברנו לפני ואני מבקש שתציע נוסח.

אלי כהן: אני יודע שגם חבר הכנסת גואטה עובד על הנושא הזה.

אלי כהן: הדבר השני, ארצה לשמוע התייחסות של משרד האוצר לעניין הסוגיה של מקורות התקציב – כן קרן, לא קרן.

אלי כהן: כאמור, הנוסח הכחול הגיע בלי מקורות תקציב.

אלי כהן: הדבר השלישי, איפה משרד הבינוי?

<אריאלה מלכה: עינת פה, אדוני.

<אריאלה מלכה: היא יצאה לרגע.

אלי כהן: נצטרך לשמוע את משרד הבינוי כשהם יגיעו לגבי הנושא של תנאים וכשירות לעניין מינוי מנהל הרשות.

אלי כהן: חבר הכנסת גואטה, עד מתי יש לך זמן?

יגאל גואטה: אני ברבע ל- צריך ללכת ולהצביע בוועדת הכספים שעה שלמה על הסתייגויות.

אלי כהן: אם אתה צריך לצאת אתן לך לדבר.

יגאל גואטה: תציג את הנושאים האלה, זה דברים שמסוכמים.

יגאל גואטה: תציג את זה בתחילת הישיבה.

אלי כהן: אני רוצה שאתה תהיה.

יגאל גואטה: בסדר.

יוסי יונה: אדוני, הצעה לסדר.

אלי כהן: אתן לחבר הכנסת יונה לדבר.

אלי כהן: עינת, את יצאת לשנייה ואני אמרתי שנשמע היום את הסתייגויותיהם של חברי הכנסת.

אלי כהן: ביקשתי גם ממשרד הבינוי שאני מניח שזו את, וגם ממשרד האוצר שאני מניח שזה ערן ניצן או אם אני אמנה מעיין נשר מטעמו, להידיין עם חברי הכנסת על ההסתייגויות שלהם הערב.

אלי כהן: הערב לתפוס איתם, לדבר ולהידיין איתם.

אלי כהן: אגב, אני בעניין חברי הכנסת לא מפריד בין קואליציה ואופוזיציה.

אלי כהן: אני רוצה להביא לנוסח מוסכם.

אלי כהן: החוק הזה כלל לא מעט תיקונים.

אלי כהן: באופן עקרוני אמרנו שקודם כל תומר יציג ואחר כך גלעד יקריא, אבל ביקשו חבר הכנסת יונה וחבר הכנסת גואטה לדבר בגלל שהם לחוצים בזמן לדבר.

אלי כהן: לכן, אתן להם.

אלי כהן: חבר הכנסת יונה.

יוסי יונה: אדוני היושב-ראש, אתה ציינת את שלוש הסוגיות המרכזיות שדורשות איזשהו דיון אינטנסיבי, חשוב, מבני.

יוסי יונה: אבל אני רוצה להביע ברשותך איזה מחאה כי אנחנו קיבלנו את הנוסח של החוק, במיוחד בסוגיה הזו של נושא הארנונה שהנה עכשיו אנחנו מתבקשים או מישהו פה מתבקש, בין אם זה משרד הפנים או משרד האוצר, לתת מענה לסוגיה הזו.

יוסי יונה: אבל מה שקצת מציק, ואני מתאר לעצמי שאני לא מדבר רק בשם עצמי, שהנה אנחנו יושבים ושוקדים על המלאכה של ניסוח וניסוח מחודש של החוקים הללו, ואנחנו מגיעים לישיבה, והנה הדברים שעל פניו סוכמו נשמטים בדיון הזה והנושא של הארנונה הוא דוגמה מרכזית.

יוסי יונה: אני רוצה להביע את החשש שמא הוא אינדיקציה לכך שאנחנו הולכים למצב שבו נעקר את החוק הזה מתכניו במובן זה שהמגננה או ההגנות שאנחנו רוצים להבטיח לדיירים ילכו ויתפוגגו, ובסופו של דבר מה שנוציא מתחת ידינו זה חוק שיותר עוסק בזכויותיהם של היזמים ופחות בזכויות של הדיירים.

יוסי יונה: אני באמת רוצה להעריך את הדיונים שאתה מנהל כאן

יוסי יונה: שנעשים בפתיחות ואתה מאפשר לכולנו להביע את עמדותינו ואת ההסתייגויות שלנו.

יוסי יונה: אבל, הנה ראה פלא.

יוסי יונה: כל פעם אנחנו מגיעים לאיזשהם פחות או יותר סיכומים טנטטיביים, מקבלים את הצעת החוק במתכונת המעודכנת שלה, והנה הרוח הטובה שאתה משרה על הדיונים מתפוגגת.

יוסי יונה: לא הרוח עצמה, אלא היא לא מקבלת ביטוי בניסוחים המעודכנים של הצעת החוק.

יוסי יונה: לסיום, אני מביע חשש מאוד מאוד גדול שבסופו של דבר מה שייצא מתחת ידינו זה איזשהו חוק שהוא מעקר מתוכו את התכנים שבאים להגן על הדיירים, ומקדם בעיקר את היזמים ואת הכדאיות שלהם להיכנס לתוך הפרויקטים הללו.

יוסי יונה: תודה, אדוני היושב-ראש.

אלי כהן: תודה, חבר הכנסת יונה.

אלי כהן: הערתך היא בהחלט חשובה.

אלי כהן: חשוב לי לציין, ואני חושב שמי שקורא את הנוסח הזה ביחס לנוסח המקורי, רואה את כמות השינויים המהותית שנעשתה בו.

אלי כהן: צריך לזכור שלצורך העניין ככל שהפרויקטים האלה ייצאו אל הפועל מי שייהנו מהם בעיקר, וזה המטרה שלנו, זה למעשה אותם דיירים.

אלי כהן: באמת מפאת קוצר הזמן לא ארחיב את כל השינויים שנכללים בחוק שהם כבר מוסכמים כמו הנושא של הדיור הציבורי שגם אתה היית שותף לזה, וגם חברת הכנסת לוי אבקסיס, נושא של מינהלות עירונית שלצורך העניין גם הוא נכנס, תוספת של נציגים מהממשלה שגם הוא נכנס, תוספת של קרקעות משלימות שגם הוא נכנס.

יוסי יונה: בוועדה מייצגת, אבל המעמד שלהם הוא לא - - -

אלי כהן: תיכף יציג עו"ד זמרת את הסוגיה של הארנונה, נציג משרד הפנים.

אלי כהן: אני כבר ביקשתי ממני להציע נוסח שנחיה איתו.

אלי כהן: צריך לזכור שאנחנו רוצים לתת הנחה, אבל הנחה למי שכן זכאי.

אלי כהן: אני גם יודע שחבר הכנסת גואטה פועל בנושא מול משרד הפנים.

אלי כהן: אין לי צל של ספק שגם שר הפנים אריה דרעי וגם חבר הכנסת גואטה - - -

יגאל גואטה: יש לנו כבר תשובה לזה פחות או יותר.

יגאל גואטה: התבקשתי היום על ידך לסיים, ואני אגיד לך פחות או יותר איפה אנחנו עומדים.

אלי כהן: כן, אני רק מציע שתגיד את התשובה כשיהודה זמרת יהיה כאן.

יגאל גואטה: בגדול, עם כל הכבוד, ולשר הפנים באמת חשובות השכבות החלשות, אבל אי-אפשר שכחלון יקירי יקים ועדה ויבקש שאנחנו נשמור על - - -

אלי כהן: לא, אני מסכים שזה יהיה ועדה של שר הפנים.

יגאל גואטה: לא, אבל אתה לא יכול לקחת את הכסף משם.

יגאל גואטה: דיברנו על נושא הארנונה, שיפוי של הארנונה.

יגאל גואטה: על זה ביקשת ממני אתמול, אלי.

יגאל גואטה: דיברנו על הנושא הזה בכמה ישיבות שלא יקרה מצב שאותם דיירים בדיור הציבורי או גם לא בדיור הציבורי, אבל שהם שייכות לשכבות החלשות - - -

אלי כהן: עו"ד זמרת, חבר הכנסת גואטה מדבר עכשיו על סוגיית הארנונה.

אלי כהן: על מנת גם לסייע לחבר הכנסת גואטה להיות תמציתי אני רוצה להגיד שאני אסכים לכל נוסח – אני לא יודע אם זה קרן, לא קרן, משרד האוצר אין לו עניין בנושא הזה – על מנת שוב לתת נוסח שנוכל לתת את האפשרות לתת הנחה בארנונה לאוכלוסיות מוחלשות.

אלי כהן: זו הרוח של הדברים שצריכה להיות.

יגאל גואטה: אנחנו רוצים שלא יהיה מצב שדייר בדיור הציבורי או בשכבות החלשות שמעבירים אותו לבניין אחר ששילם עד עכשיו ארנונה בסכום מסוים, יעלו לו את הארנונה משתי סיבות: פעם אחת – בגלל התוספת של ה-20%.

יגאל גואטה: הרי נותנים להם דירה גדולה ב-20%.

<קריאה: תוספת שטח, לא בהכרח 20%.

יגאל גואטה: לא משנה, תוספת שטח.

יגאל גואטה: תודה על התיקון.

יגאל גואטה: שלא יצטרכו להוסיף אגורה שחוקה על הגדלת השטח.

יגאל גואטה: דבר שני, סיווג.

יגאל גואטה: יש הרי אפשרות שראש הרשות יבוא מחר ויגיד: רבותי, זה נהיה עכשיו מתחם יוקרתי ואני מעלה את הארנונה, ומרגע זה הזקנה הזאת תצטרך לשלם.

יוליה מלינובסקי: שינוי אזור ארנונה.

יגאל גואטה: כן, שינוי אזור ארנונה.

אלי כהן: אני רוצה שנהיה ברורים על מנת שנוכל להתקדם בניסוח.

אלי כהן: עו"ד זמרת, יש כאן שתי התייחסויות בעניין הארנונה: אחד – אומר חבר הכנסת גואטה שכתוצאה מפרויקט של התחדשות עירונית לא יהיה סיווג שונה באותה שכונה, סיווג חדש.

<יהודה זמרת: הפרויקט לא עושה.

<יהודה זמרת: אבל אם הסביבה בשלב מסוים הפכה להיות בתים נמוכים, אני חייב להביא את הסיווג כי היום זה כבר אזור אחר.

<יהודה זמרת: אני לא אשאיר את ה - - -

אלי כהן: לא, לא.

אלי כהן: אנחנו רוצים להבטיח X שנים שלא יהיה סיווג, שלא יהיה שינוי סיווג לתקופת זמן מסוימת.

<יהודה זמרת: לא.

<יהודה זמרת: קודם כל, בפרויקט עצמו יש דיירים חדשים, ישנים.

<יהודה זמרת: אם הפרויקט הזה הוא היום פרויקט שהוא הצליח, ואנחנו רוצים שהוא יצליח, הסיווג ישתנה.

אלי כהן: עו"ד זמרת, אם אנחנו עושים פינוי-בינוי באזור יוקרתי, הוא היה לפני כן אזור יקר, הוא יישאר אזור יקר.

אלי כהן: ואם אנחנו עושים שינוי באזור שהוא חלש יותר, אנחנו רוצים פרק זמן שלא יהיה שינוי כי אנחנו רוצים אינטגרציה חברתית.

אלי כהן: במסגרת הדיונים שלנו אנחנו רוצים שהתושבים החלשים שהיו יישארו, ולכן אנחנו רוצים פרק זמן מינימלי שבו שינוי הסיווג לא יהיה.

יגאל גואטה: אני הבנתי מהייעוץ המשפטי של משרד הפנים בשיחה ארוכה שעשינו בבוקר, ומזה שבדקתי את הנושא לבקשתך, שלשר הפנים בסופו של יום אין שום אפשרות לחייב את הרשות לפטור אותם מזה.

יגאל גואטה: הוא יכול בתקנה - - -

<קריאה: רק לשר הפנים, רק לשר הפנים - - -

<יהודה זמרת: יש לו סמכות לקבוע תקנות.

<יהודה זמרת: יש הבדל בין רשות לבין חובה.

<יהודה זמרת: אני מגיע בסמכות שברשות.

<יהודה זמרת: הרשות בוחנת את הצרכים שלה, את היכולות שלה, את התקציב שלה.

<יהודה זמרת: היא קובעת לעצמה והיא אחראית לעצמה.

<יהודה זמרת: ואם היא נתנה הנחה היא צריכה למצוא מוצא תקציבי לזה.

<יהודה זמרת: ברגע שהמדינה באה ובחקיקה רוצה לחייב רשויות מקומית לתת הנחה שבחובה, קודם כל, זה תמיד לא מגיע מספיק מדויק כי זה כללי.

<יהודה זמרת: לא מתאים לכל רשות, לא מתאים לכל נתונים, לא מתאים לכל פרויקט שאנחנו נמצאים בו.

<יהודה זמרת: לכן, אמרנו סמכות שברשות - כן.

<יהודה זמרת: סמכות שבחובה - - -

אלי כהן: עו"ד זמרת, אני מכבד את דעתך כמובן.

יגאל גואטה: אבל זה לא דעתו, זה החוק.

<יהודה זמרת: אפשר לשנות את החוק, אני - - -

<תומר רוזנר: - - -

יגאל גואטה: אז בוא נשנה את החוק.

<תומר רוזנר: לא, כתוב.

אלי כהן: עו"ד זמרת, אני מבקש שתמצא נוסח שיתייחס לשתי הסוגיות שמקובלות על כלל חברי הוועדה, ואני מבקש מחברי הכנסת - - -

אורלי לוי אבקסיס: אי-אפשר להכניס את זה לגוף החוק?

אלי כהן: אני רוצה לגוף החוק.

יגאל גואטה: אבל בשביל גוף החוק צריך שינוי תקציבי, זה בדיוק העניין.

<תומר רוזנר: משרד הפנים מתנגד.

אלי כהן: חבר הכנסת גואטה, אנחנו רוצים פתרון לשני דברים: אי-שינוי סיווג שאתה מוביל אותו.

אורלי לוי אבקסיס: נכון.

יגאל גואטה: נכון.

אלי כהן: זו הצעה שלך, ואני מסכים לה.

יגאל גואטה: נכון.

יגאל גואטה: אבל אומר היועץ המשפטי: אני לא יכול לחייב אותו לא לשנות סיווג.

אורלי לוי אבקסיס: לא.

אורלי לוי אבקסיס: הוא אומר: אפשר פה בחוק.

<יהודה זמרת: - - - לשנות את החוק, אני חושב שזה לא נכון.

<יהודה זמרת: אני בא ואומר, אני חושב שאם נעמיד רשות מקומית - - -

אלי כהן: עו"ד זמרת, רוח הדברים היא ברורה.

אלי כהן: אני מבקש שתמצא נוסח.

אלי כהן: תתייעץ עם חבר הכנסת גואטה.

אלי כהן: חבר הכנסת גואטה הביא נוסח שמקובל על כולנו שהתייחס לשני דברים: אחד - -

אורלי לוי אבקסיס: נכון.

יגאל גואטה: כן, אבל זה בכפוף לחוות דעת.

אלי כהן: - - השארת רמת הסיווג, לא להעלות את הסיווג.

אורלי לוי אבקסיס: חמש שנים זה היה, לא?

אלי כהן: כן.

אלי כהן: אני אומר חמש שנים לא מעלים את הסיווג של השכונה – זה אחד.

אלי כהן: זה אנחנו מבקשים שיהיה מוחלט.

אלי כהן: שרית דנה, סליחה.

אלי כהן: בפעם הבאה את יוצאת.

<קריאה: שאלתי אותה שאלה, אדוני.

אלי כהן: בסדר.

אלי כהן: פשוט קשה לנו לנהל את הדיון ככה.

אלי כהן: הדבר השני, יתייחס לנושא הזה.

אלי כהן: חבר הכנסת גואטה, תנסו להביא נוסח מוסכם.

אלי כהן: עו"ד זמרת, יש לך ניסיון רב ועשיר, ואני בטוח שתמצא פתרון.

<תומר רוזנר: סיווג ושטח.

יגאל גואטה: עו"ד זמרת, אלא אם כן אתה רואה כבר עכשיו שאין שום פתרון, אז תגיד את זה פה.

<יהודה זמרת: דיברנו הבוקר, אני חושב שהסיכום נאמר.

יגאל גואטה: אז תגיד את זה.

יגאל גואטה: אין שום סיבה שנלך ונידיין ונחזור עם כלום.

אורלי לוי אבקסיס: כאילו מה?

אורלי לוי אבקסיס: שר הפנים דואג לעיריית תל-אביב שאין לה בעיות של מסים, של תקציב, במקום לדאוג לאוכלוסייה המסכנה הזו שעכשיו תיאלץ לצאת החוצה במקום להיות חלק מהפרויקטים האלו?

אורלי לוי אבקסיס: אני מנסה להבין.

אורלי לוי אבקסיס: כי אלו אומרים אפשר להכניס בחוק - - -, להכניס בחוק.

יגאל גואטה: ומי ישלם את זה?

אורלי לוי אבקסיס: אף אחד לא משלם את זה כי זה לא - - - .

אורלי לוי אבקסיס: מה שהיה הוא שיהיה.

אורלי לוי אבקסיס: אתה מקפיא את המצב.

<יהודה זמרת: אבל זה הפסד הכנסות עתידיות.

אלי כהן: עו"ד זמרת, אני מבקש יותר לא להתייחס.

יוליה מלינובסקי: יש לי הצעת פשרה בנושא הזה.

אלי כהן: לא, לא.

יוליה מלינובסקי: סליחה, יכול להיות שזה יעזור.

יוליה מלינובסקי: אלי, דקה.

אלי כהן: אחרי זה תגידי להם.

יוליה מלינובסקי: אבל תקשיבו למה שאנחנו מציעים, אולי עוד אופציה.

יוליה מלינובסקי: דקה, אתה סתם מתווכח.

יוליה מלינובסקי: זה דווקא בעניין הזה.

אלי כהן: אנחנו נגיע ונשמע.

אלי כהן: אני מבטיח לך, אצלי בישיבה כמה זמן שצריך.

אלי כהן: נחזור לעניין הזה, לא מיצינו אותו.

אלי כהן: הבנו את הבעיה.

יוליה מלינובסקי: יכול להיות שהפתרון שאני אומרת ייתן ל- - - אפשרות - - -

אלי כהן: יוליה, יוליה, פעם ראשונה.

אלי כהן: חברת הכנסת יוליה, זה מפריע.

<תומר רוזנר: צהריים טובים, אדוני.

<תומר רוזנר: אני אתן סקירה ממש ממש קצרה על התהליך שעברנו מאז הדיונים הקודמים.

<תומר רוזנר: בעקבות הדיונים הקודמים וההצעות והסיכומים שהיו בוועדה אנחנו באנו בדברים, בעיקר בראשות יושב-ראש הוועדה והצוות שמלווה אותו, אל מול נציגי משרדי הממשלה השונים בכל הנוגע להצעת החוק.

<תומר רוזנר: מונח בפניכם הנוסח שבו מפורטים השינויים שהוסכמו, שיושב-ראש הוועדה בעצם מציע לכלול כרגע בהצעת החוק בעקבות אותם דיונים מול הממשלה.

<תומר רוזנר: הסימונים של עקוב אחר שינויים הם אותם שינויים מהנוסח הסופי הקודם שהיה בפניכם.

אלי כהן: חבר הכנסת גואטה, אני באמת מציע שתצאו החוצה ותסגרו ניסוח.

אלי כהן: תביאו לנו ניסוח, אנחנו נקבל אותו.

אלי כהן: צאו ותסגרו גם עם חברת הכנסת מלינובסקי.

חיים ילין: אלי, אני אגיד לך מה הבעיה.

אלי כהן: חיים, אני לא צריך הערת ביניים.

אלי כהן: תודה, תמשיך.

חיים ילין: אבל זה לא יהיה.

אלי כהן: בסדר.

אלי כהן: לא יהיה – לא יהיה.

אורלי לוי אבקסיס: חיים, למה לא יהיה?

אורלי לוי אבקסיס: זה תלוי בנו.

אורלי לוי אבקסיס: היושב-ראש בעד.

חיים ילין: בבקשה, תרשמי שהקרן תממן את כל ההפרשים.

חיים ילין: עכשיו בואו נראה אם הוא מסכים או לא.

אורלי לוי אבקסיס: אז בוא תציע.

אורלי לוי אבקסיס: נראה אם הוועדה תקבל או לא.

אלי כהן: אנחנו ניתן לתומר לסיים, בבקשה.

<תומר רוזנר: השינויים שמופיעים בפניכם בצורת עקוב אחר שינויים הם אותם שינויים לעומת הנוסח הקודם שבו יש התייחסות להבדלים בין הנוסח הקודם לנוסח הזה.

<תומר רוזנר: לדוגמה, נושא הארנונה כרגע מופיע בצורה מחוקה כיוון שזה בעצם היתה עמדת הממשלה נכון למועד ההוא.

<תומר רוזנר: גם נושא מימון של הקרן מופיע כרגע מחוק.

<תומר רוזנר: כלומר, הוועדה סיכמה שהיא מבקשת שזה יהיה בנוסח, הממשלה לא הסכימה.

<תומר רוזנר: לכן, זה מופיע כרגע כמחוק.

<תומר רוזנר: הוועדה כמובן היא זו שתקבל, בסופו של דבר, את ההחלטה מה יובא למליאת הכנסת לקראת ההצבעות.

<תומר רוזנר: אני אציע שגלעד יעבור בצורה מסודרת על אותם שינויים בקצרה.

<תומר רוזנר: הם מופיעים בפניכם בכתב.

<תומר רוזנר: איפה שצריך להקריא, הוא גם יקריא את השינויים עצמם.

<גלעד קרן: אני מתחיל בעמ' 3 לנוסח שמופיע בפניכם.

יוליה מלינובסקי: רגע, סליחה.

יוליה מלינובסקי: אבל מה עם כל ההסתייגויות שלנו?

<תומר רוזנר: אמר היושב-ראש שכל חבר כנסת יוכל להציג את ההסתייגויות.

יוליה מלינובסקי: אחרי שהאדון יסיים את הקריאה שלו?

<תומר רוזנר: מתי שיושב-ראש הוועדה יחליט.

יוליה מלינובסקי: לא הבנתי, מה אנחנו עושים עכשיו.

<תומר רוזנר: עכשיו אנחנו עוברים על השינויים של הנוסח כפי שיושב-ראש הוועדה מציע.

<גלעד קרן: שינויים מהנוסח האחרון שהופיע בפניכם.

<גלעד קרן: יש כמה שינויים, ואנחנו מציגים אותם.

תמר זנדברג: אני רק רוצה לוודא.

תמר זנדברג: זה הנוסח הכי מעודכן שיש?

<תומר רוזנר: למען הסר ספק, הנוסח שאנחנו מדברים עליו הוא הנוסח שמוחתם עליו התאריך ה-21.7, נוסח להצבעות.

אלי כהן: בבקשה, גלעד.

<גלעד קרן: בעמ' 3 סעיף 4 – תפקידי הרשות.

<גלעד קרן: בפסקה (8) אנחנו כותבים בעקבות הערות חברי הכנסת: "וכן קידום מחקר ופיתוח הידע בתחומי ההתחדשות העירונית.

<גלעד קרן: ".

<גלעד קרן: בעמ' 4 בפסקה (9) אנחנו מוסיפים שקידום הפעולות שתעשה הרשות יהיו בשים לב, בין היתר, להוראות הדין לעניין שימור אתרים – מה שהיה קודם - ואנחנו מוסיפים: ומבני דת.

אלי כהן: בקשה שלך, חבר הכנסת גואטה.

יגאל גואטה: כן, אני יודע.

אורלי לוי אבקסיס: אז תבקש על הארנונה.

אורלי לוי אבקסיס: תאמין לי, זה יהיה דרך ארץ קדמה לתורה.

אורלי לוי אבקסיס: בוא נתחשב במסכנים, ותאמין לי - - -

יגאל גואטה: אורלי, אל תבלבלי את המוח.

יגאל גואטה: עשינו כבר עשר ישיבות, לא באת אפילו לאחת מהן.

יגאל גואטה: תבואי לישיבות.

אורלי לוי אבקסיס: מה אתה אומר?

אורלי לוי אבקסיס: אני לא הייתי בוועדה הזו.

אלי כהן: חברים, אנחנו לא עושים תחרות.

אלי כהן: בואו נמשיך.

יגאל גואטה: זה היה בכלל בישיבה הראשונה, הראשונה.

אורלי לוי אבקסיס: אני הייתי פה, ואז - - -

<גלעד קרן: עמ' 5 פסקה (4) לסמכויות הרשות – אנחנו מוסיפים שלעניין פעולות הסברה, שזה יהיה לרבות הנגשת מידע.

<גלעד קרן: באותו עמוד סעיף (5א) ו-6 הופיעו בנוסח הקודם כשני נוסחים חלופיים.

<גלעד קרן: בסופו של דבר, פסקה (5א) נמחקת, ואנחנו מקבלים את הנוסח בסעיף (6) בשינוי קל.

<גלעד קרן: אני אקריא את הנוסח: "(6) לסייע לרשויות המקומיות ולעודדן בקידום תהליכים של התחדשות עירונית בתחומן, ובכלל זה, בתחום פיתוח תשתיות ולקדם עריכת הסכמי פיתוח להתחדשות עירונית עם רשויות מקומיות".

יעל כהן-פארן: שיהיה ברור שיצא החוצה סיוע הממשלה.

חיים ילין: איפה שצריך לשים צ'ק, נמחק.

יגאל גואטה: אדוני היושב-ראש, במטרה היה מדובר - - -

אלי כהן: רגע, ניתן לו לסיים להקריא.

אלי כהן: אני בטוח שיש לך הרבה הערות, נשמע אחרי זה את כל ההערות.

אלי כהן: הוא פשוט מסיים את שלב ההקראה.

אלי כהן: גלעד, בבקשה.

<גלעד קרן: בעמ' 6, כפי שאתם רואים, יש פה נוסח חסר לעניין תנאי כשירות של מנהל הרשות.

<גלעד קרן: כפי שאמר יושב-ראש הוועדה, נציגי הממשלה יציגו בהמשך את הצעתם לסעיף הזה.

<קריאה: בהמשך היום הכוונה?

<גלעד קרן: כן.

אלי כהן: עמ' 7.

אורלי לוי אבקסיס: רגע, רגע.

אורלי לוי אבקסיס: עמ' 6, אלי.

אלי כהן: חברים, אני בטוח שיש הסתייגויות.

אורלי לוי אבקסיס: לא, לא הסתייגויות.

אורלי לוי אבקסיס: בעמ' 6 סעיף 5 – זה מין סעיף פתוח שאני לא מבינה מה המטרה שלו.

אלי כהן: אסביר.

אלי כהן: עינת גנון, בפתח דבריי אמרתי שאנחנו מחכים לנוסח ממשרד הבינוי, מהממשלה.

אורלי לוי אבקסיס: אתה יודע שהנוסח צריך להגיע לפני ההצבעות בכלל ב-24 שעות, אם אינני טועה.

אלי כהן: אני לא מתכנן היום הצבעות, אני מתכנן לשמוע היום את כל ההסתייגויות.

<גלעד קרן: בעמ' 7 אנחנו מוסיפים לעניין סמכויות הממונה על פניות הדיירים סעיף קטן (ג1) שזה הגבלת זמן להחלטת הממונה.

<גלעד קרן: אקריא את נוסח הסעיף: "(ג1) החלטת הממונה תינתן בתוך 90 ימים ממועד הגשת הפנייה אליו, ורשאי הוא, מטעמים שיירשמו, להאריך את המועד האמור בתקופה או בתקופות נוספות, שלא יעלו על 90 ימים נוספים במצטבר.

<גלעד קרן: ".

<גלעד קרן: באותו עמ' בסעיף 16 לעניין הכרזה על מתחם פינוי ובינוי במסלול רשויות מקומיות, אנחנו מוסיפים שההכרזה תהיה בהסכמת הרשות המקומית הנוגעת בדבר.

<גלעד קרן: בנוסף, אנחנו מוסיפים שהוועדה המייעצת רשאית להורות על תנאים לעניין הסכמת רשות מקומית כאמור.

<גלעד קרן: בעמ' 8, בהמשך להחלטה שקיבלנו בוועדה שהכרזות חדשות, מה שנקרא, אחרי שיתקבל החוק הזה, יוגבלו לכל היותר ב-12 שנים של צו הכרזה.

<גלעד קרן: זאת אומרת, צו הכרזה יוכל להיות מוארך לתקופה שהיא עד 12 שנים.

חיים ילין: תסביר.

אלי כהן: היום, לצורך העניין, יש אפשרות לעשות שלוש תקופות: שש, שש ושש, וזה נשאר על כנו.

אלי כהן: לגבי הכרזה של מתחמים חדשים – אנחנו חושבים ש-18 שנה זה נשמע זמן בלתי סביר.

אלי כהן: לכן, כאן זה מוגבל ל-12 שנה.

יעל כהן-פארן: סליחה, איפה זה?

יעל כהן-פארן: אני בעמ' 8 ואני לא רואה את זה.

<גלעד קרן: מסומן באדום: "שניתן לפני 1 באוגוסט 2016".

חיים ילין: תן לי להבין.

חיים ילין: ב-31 ליולי 2016 מגיע לו כבר 18 שנה?

<תומר רוזנר: אם יתנו לו, כן.

<תומר רוזנר: אם יכריזו אותו לפני ה-1 באוגוסט אז יחול עליו המשטר הישן.

<גלעד קרן: לא אוטומטי.

אלי כהן: גלעד, תמשיך לקרוא בבקשה.

תמר זנדברג: יש להם שבוע להכריז.

אלי כהן: הוכרזו כבר 108 שכונות.

אלי כהן: מי שכבר הוכרז – הוכרז, תאמיני לי.

תמר זנדברג: מי שכבר הוכרזו זה 18 שנה, ו- - -

אלי כהן: נכון, נכון.

<גלעד קרן: בעמ' 9 בהרכב הוועדה המייעצת אנחנו מוסיפים בפסקה (10) את נציג שר הרווחה והשירותים החברתיים.

יוליה מלינובסקי: אבל אנחנו סיכמנו על נציגה של שר ה- - -

אלי כהן: יש עוד הערה גם של חבר הכנסת אשר, ההערות האלה ייכנסו.

אלי כהן: יש גם הערה של חברת הכנסת זנדברג, ההערות האלה ייכנסו.

אלי כהן: תציגו את ההערות, אנחנו נכניס אותן.

<גלעד קרן: בעמ' 10 הכרזה על מתחם פינוי ובינוי במסלול מיסוי – גם כאן

<גלעד קרן: כמו במסלול רשויות מקומיות ההכרזה תהיה בהסכמת הרשות המקומית הנוגעת בדבר.

<גלעד קרן: זה מסומן לכם באדום.

יוליה מלינובסקי: למה אתה מתכוון במילה "הסכמה"?

יוליה מלינובסקי: אם הם לא מסכימים זה לא יקרה?

<גלעד קרן: נכון.

יוליה מלינובסקי: הפירוש של המילה "הסכמה" הוא מאוד חשוב.

אלי כהן: בדיוק כך, בהסכמה.

יעל כהן-פארן: כן, אבל צריך להיות מוגדר בצורה מסוימת.

יעל כהן-פארן: ראש הרשות - - -

יוליה מלינובסקי: ומה הסמכות?

יוליה מלינובסקי: זה מאוד אמורפי מה זה הסכמה, ואם יש גורם כזה או אחר שיכול - - -

אלי כהן: חברים, אנחנו ניתן כמובן זמן לשאלות.

אלי כהן: גלעד, תמשיך בבקשה.

אלי כהן: הוא יסיים את ההקראה ולכל חבר כנסת יהיה לפחות רבע שעה לתת את כל הסתייגויותיו, כמובן מה שקיבלנו בכתב, וגם שאלות.

יוסי יונה: אדוני, שאלה אליך.

יוסי יונה: יש שני דברים שונים: אחד, הסתייגויות.

יוסי יונה: אבל ההסתייגויות עולות על בסיס לכאורה ההבנה של האנשים מה שהם קראו.

יוסי יונה: לפני ההסתייגות יש שאלות הבהרה במהלך ההקראה.

אלי כהן: אז אתה תוכל לשאול.

אלי כהן: לא ייגזל זמן.

אלי כהן: גלעד, תמשיך.

<גלעד קרן: בעמ' 11, פטור ממכרז להקצאת קרקע נוספת – יש פה שינוי קל של הנוסח שבא להבהיר שהפטור ממכרז הוא רשות ולא חובה.

<גלעד קרן: אני אקריא את הנוסח: "בלי לגרוע מהוראות לפי חוק חובת המכרזים, התשנ"ג-1992, רשות מקרקעי ישראל..." – וזה השינוי – "...

<גלעד קרן: רשאית להתקשר, ללא מכרז...".

אורלי לוי אבקסיס: תסביר לנו מה זה אומר.

אורלי לוי אבקסיס: זה קרקע של המדינה.

<תומר רוזנר: נכון, קרקע של המדינה.

<תומר רוזנר: אנחנו מדברים על מצב שבו יש לנו פרויקט שצריך להשלים אותו בקרקע משלימה למבני ציבור.

<תומר רוזנר: צריך לתת אפשרות לרשות מנהל מקרקעי ישראל או לרשות מקרקעי ישראל לצורך העניין לתת את הקרקע הזו לאותו מי שמחזיק בפרויקט שעושים אותו כדי שלא יהיו שני גורמים שונים שעושים את אותו מתחם.

<תומר רוזנר: כדי לעשות את זה, אם לא היינו כותבים מה שכתוב פה, רשות מקרקעי ישראל לא יכולה היתה לתת לאותו מחזיק בקרקע את הקרקע, אלא היא היתה צריכה לעשות מכרז ולתת אותו למרבה במחיר נגיד.

<תומר רוזנר: אז כדי שאפשר יהיה לעשות אחידות, אנחנו נותנים סמכות לרשות מקרקעי ישראל לתת את הקרקע הזו למי שכבר מחזיק בפרויקט עצמו ללא מכרז.

אורלי לוי אבקסיס: אני פוחדת שזה פתח לכל מיני עסקאות שהן לא - - -

<תומר רוזנר: אבל יש פה שמאות.

אורלי לוי אבקסיס: אני רוצה פיקוח.

<תומר רוזנר: יש, ודאי.

אורלי לוי אבקסיס: איפה?

אורלי לוי אבקסיס: מי המפקח, ואולי באישור הוועדה?

<קריאה: זה לאו דווקא קרקע סמוכה, תומר.

<תומר רוזנר: לאו דווקא קרקע סמוכה.

<תומר רוזנר: יש פה תנאים.

אורלי לוי אבקסיס: יכול להיות גם בעיר אחרת?

<תומר רוזנר: לא, לא.

אורלי לוי אבקסיס: למה?

אורלי לוי אבקסיס: זה קרקעי המדינה.

<תומר רוזנר: למה שיעשו דבר כזה?

<עינת גנון: לפי החלטת מועצת מקרקעי ישראל אין מגבלה שזה בתחום אותה רשות.

אורלי לוי אבקסיס: בבקשה.

אלי כהן: חברת הכנסת לוי, הפוך.

אלי כהן: המטרה של היעדר מכרז זה דווקא לעזור לדיירים במובן שתתארי שהדיירים רוצים יזם אחד ויזם אחר זוכה במכרז.

אלי כהן: זה מתכונת לכך שזה לא ייצא.

אלי כהן: לכן, אנחנו נותנים את הגמישות.

<תומר רוזנר: לא רק זה, זה גם יקטין את הצפיפות.

אלי כהן: בסדר גמור, נכון.

אורלי לוי אבקסיס: לא הבנתי את השאלה שלי שהיא מאוד פשוטה.

אורלי לוי אבקסיס: אז אולי פה יש לנו גם העדפה, בסופו של דבר, לעשות פרויקטים באזורים מסוימים שהיום זה לא כלכלי ליזמים כאשר זה לבד.

אורלי לוי אבקסיס: הרי זה הרעיון - להפוך את זה לכדאי.

אורלי לוי אבקסיס: לדוגמה, בפריפריה היזמים לא ייכנסו ככה כי זה לא כל כך כלכלי.

אורלי לוי אבקסיס: לכן, אני רוצה לדעת אם אנחנו יכולים לקבוע פה שזה תמורת זה.

אורלי לוי אבקסיס: זאת אומרת, שאם הוא מקבל את זה הוא יהיה חייב לעשות פרויקט שהוא טיפה פחות כלכלית בפריפריה.

אלי כהן: אסביר למרות שלא נפתח את זה לדיון ארוך.

אלי כהן: קודם כל, אני רוצה לציין שבשבוע שעבר הייתי בפרויקט שהושק בקרית גת.

אלי כהן: אחד המרכיבים שקובעים את הכדאיות זה תקן שמאי.

אלי כהן: כלומר, אם אתה לצורך העניין עושה פרויקט בנווה שרת בתל-אביב שהוא יחסית אזור יקר, אז היחס שם על כל דירה שאתה הורס הוא פי 2.

אלי כהן: בקרית גת היחס הוא פי 8.

אלי כהן: כלומר, יש את השמאי המחוזי שהוא צריך לקבוע מה זכויות הבנייה שאתה תקבל על מנת שזה יהיה כדאי.

אורלי לוי אבקסיס: שאי אפשר להעמיס את זה, ברור לי.

אלי כהן: נכון.

אלי כהן: הקרקע המשלימה נועדה דווקא לאזורים החלשים כי בתל-אביב מספיק על כל דירה עוד דירה, וזה כדאי.

אורלי לוי אבקסיס: אני בעד.

אורלי לוי אבקסיס: אבל פה, למשל, לא חידדנו את זה לפריפריה.

אלי כהן: השמאות, לצורך העניין, מתייחסת לפי שווי הזכויות.

<תומר רוזנר: לפי שמאי ממשלתי שקובע.

יוסי יונה: אדוני היושב-ראש, יש לי באמת שאלת הבהרה.

יוסי יונה: אני קורא ואני מבין את ההיגיון.

יוסי יונה: יכול להיות שהחשש שאני מעלה הוא חשש שהוא לא מתקיים ואולי יעזרו לי היועצים המשפטיים כדי לברר את זה.

יוסי יונה: נניח וכתוב: הענקת הזכויות היא לחוכרי המקרקעין עליהם בנויים מבנים וכו'.

יוסי יונה: השאלה היא האם בניסוח הזה קיימת זיקה חד חד-ערכית בין פרויקט של התחדשות עירונית מסוימת לבין המתן של הקרקע הנוספת - - -

אלי כהן: עינת, את רוצה לענות, בבקשה?

אלי כהן: שואל חבר הכנסת יונה האם יש יחס חד-ערכי בין הפרויקט הספציפי לקרקע המשלימה.

<עינת גנון: לא, זה לא בהכרח.

<עינת גנון: הכול תלוי בכמה כדאיות כלכלית חסרה לנו לפי קביעת השמאי, ואז אנחנו נראה אם חסרות לנו.

יוסי יונה: זאת אומרת, זה חלק אינטגרלי מתחילת הביצוע של פרויקט מסוים.

<קריאה: ודאי.

<קריאה: לדיירים - - -

אלי כהן: תודה.

אלי כהן: תמשיך בבקשה, גלעד.

<גלעד קרן: באותו עמ' אנחנו מוסיפים סעיף קטן (ב) שזה מגביל לעניין פטור ממכרז לרשויות המקומיות.

<תומר רוזנר: בקשה של הרשויות המקומיות.

<גלעד קרן: אקריא את נוסח הסעיף: "על אף האמור בהוראות לפי פקודת העיריות או פקודת המועצות המקומיות, התקשרות של רשות מקומית בחוזה להענקת זכויות במקרקעין בקרקע נוספת כמשמעותה בסעיף 4(ב)(2), אינה טעונה מכרז אם החליטה על כך מועצת הרשות המקומית ברוב חבריה, באישור שר הפנים ובהתקיים התנאים שקבע שר הפנים לעניין זה בתקנות.

<גלעד קרן: ".

<גלעד קרן: אנחנו מציעים לקבוע כי "תקנות ראשונות לפי סעיף קטן (ב) יותקנו עד יום ג' בטבת התשע"ז (1 בינואר 2017)".

<גלעד קרן: באותו עמוד, סעיף ההנחה בארנונה שעליו דיברנו כרגע מופיע כסעיף מחוק, אבל אני מבין שיהיה נוסח חדש בעניין הזה.

<גלעד קרן: בעמ' 12, סעיף 16ד לעניין זכויות דייר דירה ציבורית במתחם פינוי ובינוי, אנחנו הוספנו בנוסח בהתאם להחלטה שהתקבלה בוועדה שזה יחול גם על מתחמים של תמ"א 38 בסעיף קטן (א).

<גלעד קרן: אני אקריא: "נחתמה עסקת פינוי ובינוי לגבי מתחם פינוי ובינוי או ניתן היתר בנייה לביצוע עבודה ברכוש המשותף שמטרתה הריסת בניין קיים והקמתו מחדש בהתאם לתוכנית החיזוק, והמתחם או הבניין, לפי העניין כוללים דירות ציבוריות, יחולו ההוראות הבאות:".

<גלעד קרן: בעמ' 13 באותו נושא, בסעיף קטן (ב) אנחנו מציעים לקבוע שחברה לדיור ציבורי תודיע לדיירי הדיור הציבורי על זכויותיהם לפי הסעיף הזה.

<גלעד קרן: זאת אומרת, לעניין זכותם לרכוש את הדירה במחיר הישן.

אורלי לוי אבקסיס: רגע, שאלה.

אלי כהן: אנחנו ניתן שאלות בסוף.

אורלי לוי אבקסיס: לא, לא.

אורלי לוי אבקסיס: הבהרה פה.

אורלי לוי אבקסיס: זאת אומרת, לרכוש גם את הדירה החדשה אחרי הביצוע וברגע שהוא מתגורר לפי הזכויות שהיו לו ולפי המחיר של השמאי של המחיר הישן.

<תומר רוזנר: לפי המחיר הישן, כן.

אלי כהן: את מבינה את החשיבות של התיקון הזה.

אורלי לוי אבקסיס: מצוין.

אורלי לוי אבקסיס: אני הרי ביקשתי את זה.

אורלי לוי אבקסיס: ענתה לנו אז גונן שזה יהיה בפנים, אז אני מודה לכם.

אורלי לוי אבקסיס: אני שמחה.

<עינת גנון: אבל שוב חשוב - - -

אלי כהן: לא, לא.

אלי כהן: עינת, לא ביקשתי שום התייחסות – סליחה.

אלי כהן: גלעד, תמשיך.

אורלי לוי אבקסיס: מה "חשוב"?

אורלי לוי אבקסיס: יש לי הרגשה שהיא רצתה להוסיף לנו סיכה בבלון.

<קריאות: לגמרי לא.

<קריאות: להיפך, אמרנו שזה כבר קיים גם בחוק היום.

<קריאות: זה לא תיקון חדש.

<גלעד קרן: יש לי תוספת: "חברה לדיור ציבורי תודיע למי שהיה שוכר בדירה ציבורית כאמור בסעיף זה, בכתב, על זכויותיו לפי הוראות סעיף 8(ב) האמור, תוך 30 ימים ממועד חתימת העסקה או מתן היתר הבנייה, לפי העניין.

<גלעד קרן: ".

אלי כהן: זה עוד תיקון, חברת הכנסת לוי.

אלי כהן: בבקשה, תמשיך.

<גלעד קרן: בעמ' 14 סעיף 20א שעוסק בדיווח לוועדה – אנחנו מוחקים את הפירוט של מה יכלול הדיווח, זה השינוי פה.

<קריאה: מה, זהו?

<קריאה: מוחקים?

<קריאה: - - -

<גלעד קרן: רק את הפירוט.

אורלי לוי אבקסיס: אני רוצה לחזור סעיף אחד אחורנית.

אלי כהן: חברת הכנסת, לוי, לא.

אלי כהן: זה מוציא אותנו מריכוז.

אלי כהן: יש עוד שאלות לכולם ואנחנו פשוט ניתן לכולם לשאול את השאלות.

אורלי לוי אבקסיס: האם לפי מה שכתוב זה ברור שהוא יכול לקנות את הדירה החדשה לפי המחיר הישן?

אורלי לוי אבקסיס: ברור לחלוטין.

אורלי לוי אבקסיס: ראית שזה יהיה מהיר?

אלי כהן: אבל, לאחרים גם יש שאלות.

<גלעד קרן: בעמ' 16 בסעיף קטן (ב) – זה תיקון שהוא משולב בעמ' 16 ו-17.

<גלעד קרן: נציג רשות מקרקעי ישראל הופיע עד היום כממלא מקום בוועדת המשנה של הוועדה המחוזית.

<גלעד קרן: כרגע אנחנו מציעים שהוא יהיה חבר בוועדה עצמה – פסקה (4א).

<קריאה: רגע, רגע.

<קריאה: יש את מתחם ומתחם.

תמר זנדברג: זה לא בקשה שלנו.

<גלעד קרן: זה בהסתייגויות שלכם.

אלי כהן: אולי מישהו אחר מסיעת מרצ.

תמר זנדברג: לא.

אלי כהן: יכול להיות שלא, אני לא זוכר בעל-פה את ההסתייגויות.

אלי כהן: בבקשה, גלעד.

<גלעד קרן: בעמ' 19 לעניין הנחה לאגרות בנייה, אנחנו מציעים פה שהנחה על אגרת בנייה תחול רק ברשות מקומית שנתנה את הסכמתה לכך.

אלי כהן: טוב מאוד, הלאה.

יוליה מלינובסקי: מה עשיתם פה?

<גלעד קרן: עמ' 20 – כספי הקרן כרגע מחוק.

אלי כהן: נמחק.

חיים ילין: איפה שיש צ'ק נמחק.

חיים ילין: האמת שנראה לי שהתכוונו לקרן הצבי.

<גלעד קרן: באותו עמוד הוצע בהצעה הממשלתית למחוק את סעיפים קטנים (ד) ו-(ו) לעניין הפעלת הקרן, מבנה הקרן ודיווח.

<גלעד קרן: אנחנו מציעים שלא למחוק את הסעיפים האלה ולהשאיר את מבנה והנהלת הקרן כפי ש - - -

אורלי לוי אבקסיס: אז ביטלנו פה את הקרן של ההפרשה של 2%.

אלי כהן: הוא תיכף יתייחס, כן.

<גלעד קרן: תיקון אחרון בעמ' 22, אנחנו מוסיפים פה תיקון של בתי משפט לעניינים מינהליים.

<גלעד קרן: זה כבר הוקרא בוועדה, אבל למען הסר ספק אקרא זאת שוב.

<גלעד קרן: " סעיף 27א1 בחוק בתי משפט לעניינים מינהליים, בפרט 10 לתוספת הראשונה, בסופו יבוא – "(ג) החלטה של רשות הממשלתית להתחדשות עירונית, התשע"ו-2016 למעט החלטה של הממשלה או של שר" ".

<תומר רוזנר: אני רק אעיר שלא בטוח שזה יהיה בפרט 10 שעניינו, לדעתי, תכנון ובנייה.

<תומר רוזנר: יתכן ונצטרך לעשות לזה פרט נפרד, אבל זה עניין טכני מבחינת המיקום של הסמכות הזו.

<תומר רוזנר: הרעיון הוא שההחלטות של הרשות – התקיפה המשפטית שלהן תהיה בבתי המשפט המחוזיים כשבתן כבתי משפט לעניינים מינהליים ולא בכל מקרה יצטרכו לרוץ לבג"צ, למעט החלטות של השר או של הממשלה שלגביהן תמשיך להיות הסמכות בידי בג"צ.

אלי כהן: תודה רבה.

אלי כהן: לפני שנעבור להתייחסות לחברי כנסת, יש לנו חובת תשובות משלושה משרדים: סוגיית הארנונה, מנהל ותקציב.

אלי כהן: אני רוצה, בבקשה, שנתחיל בסוגיית המנהל.

אלי כהן: חברים, היא מקריאה עכשיו את בקשת משרד הבינוי והשיכון לאופן מינוי מנהל הרשות.

אלי כהן: כמובן שחברי הכנסת מוזמנים לשמוע את הצעת משרד הבינוי.

אלי כהן: כמובן אם יהיו לכם הסתייגויות בנושא, תוכלו להגיש אותן.

אלי כהן: עינת, בבקשה.

<עינת גנון: יש לנו שתי התייחסויות לעניין מינוי מנהל הרשות.

אלי כהן: תקריאי לנו מה הצעתכם.

<עינת גנון: כן, כן.

אורלי לוי אבקסיס: אנחנו רוצים שיהיה לנו גם בכתב – שתצלם.

תמר זנדברג: כן, בדיוק.

תמר זנדברג: האם אפשר להפיץ לנו את הנוסח?

<קריאות: זה שלוש מילים.

אורלי לוי אבקסיס: מי שהשר חפץ ביקרו.

<עינת גנון: ראשית, לעניין סעיף 5(ה) – זה הנוסח שהממשלה כולה מסכימה עליו: "כשיר להתמנות למנהל הרשות מי שהוא בעל תואר אקדמי וניסיון ניהולי הולם.

<עינת גנון: ".

יוליה מלינובסקי: אז גם הבת שלי יכולה להיות - - -

אורלי לוי אבקסיס: מישהו רוצה למנוע ממך להיות?

אורלי לוי אבקסיס: מישהו חפץ בתפקיד שהיה אמור להיות שלך?

אורלי לוי אבקסיס: אבל יש לה גם ניסיון.

אורלי לוי אבקסיס: למה ניסיון לא שם?

אלי כהן: חברת הכנסת לוי, אני זוכר את השבחים שרק לפני שבוע הרעפת על משרד הבינוי, אז תני להם לסיים.

<קריאה: זה לא צ'ק פתוח.

אורלי לוי אבקסיס: בדיוק.

אורלי לוי אבקסיס: אני גם לא עובדת אצלו.

אורלי לוי אבקסיס: איפה שאני עניינית, אני עניינית.

אלי כהן: יש לך עוד תוספת?

<עינת גנון: יש לי עוד תוספת.

<עינת גנון: התוספת הבאה מבוקשת על-ידי שר הבינוי והשיכון: "לעניין מנהל הרשות הראשון שימונה לאחר יום פרסומו של חוק זה, על אף האמור בחוק שירות המדינה, מינויו יהיה פטור בפטור מלא ממכרז.

<עינת גנון: ".

<קריאות: - - -, כל הכבוד.

<כרמית יוליס: זה נוסח שלא מקובל על הממשלה.

אלי כהן: מלינובסקי, זה לא הצגה כאן.

אלי כהן: בפעם הבאה את עוזבת את האולם, חברת הכנסת מלינובסקי.

אלי כהן: את חברת כנסת, את לא בתיאטרון, גברתי.

אורלי לוי אבקסיס: מאחר וזה לא מולנו שתחזור עוד פעם.

אורלי לוי אבקסיס: אנחנו רוצים לשמוע את זה שוב.

אלי כהן: כרמית יוליס, בבקשה גברתי.

<כרמית יוליס: אני רק רוצה להבהיר שהנוסח לעניין הפטור ממכרז הוא לא על דעת הממשלה.

<כרמית יוליס: משרד המשפטים מתנגד אליו.

<כרמית יוליס: זה הובע פה בשם שר השיכון, זה לא עמדת הממשלה.

<כרמית יוליס: אנחנו כמובן לא מסכימים.

אלי כהן: תודה רבה.

חיים ילין: - - - עם פטיש חמש ופטיש - - -

<קריאה: למשרד הפנים אין מה לומר בנושא?

חיים ילין: יהודה זמרת לא אומר כלום.

אלי כהן: נציג נציבות שירות המדינה, בבקשה.

<בישארה פראן: בשארה, נציבות שירות המדינה.

<בישארה פראן: גם עמדת הנציבות היתה לכל הדרך להתיישר עם המנגנון המינהלי הקיים, לא לקבוע את הפטור הספציפי הזה בחוק.

אלי כהן: תודה רבה.

אורלי לוי אבקסיס: אז בואו ניקח הפסקה עד שהממשלה תחליט מה היא רוצה.

אלי כהן: בדיוק.

אלי כהן: חברים, אני מבקש מהיועץ המשפטי שהנוסח שהוקרא כאן היום, למען הסר ספק, יופץ בכתב עוד היום לחברי הוועדה על מנת שחברי הוועדה יוכלו להשיג עליו או לאשר אותו.

אורלי לוי אבקסיס: אבל מה זה משנה אם הממשלה התנגדה?

אורלי לוי אבקסיס: הרי אם אנחנו נאשר, האם יש לנו יכולת לשנות את עמדת הממשלה?

אלי כהן: תודה רבה, חברת הכנסת לוי.

אלי כהן: יש עוד חברי ועדה שהם לא כאן, וצריכה להיות להם זכות להשיג.

חיים ילין: אלי, יש פה את - - - .

חיים ילין: לדעתי, הוא יכול להיות הממונה - - -

אלי כהן: חבר הכנסת ילין, הגיע הזמן שנדבר לעניין.

אלי כהן: מי שמינה בפטור ממכרז את כל בעלי התפקידים בדיור זה היה יושב-ראש המפלגה שלך, אז טול קורה מבין עיניך.

אלי כהן: אומרים: קודם כל, הגמל לא רואה את הדבשת.

חיים ילין: סיימת?

חיים ילין: אתה נדבקת בביבי עכשיו להאשים את כולם?

אלי כהן: לא נדבקתי.

אלי כהן: אני אומר לך בצורה מפורשת ולצורך העניין.

אלי כהן: לא אמרתי שהוא, אמרתי יושב-ראש הסיעה.

אורלי לוי אבקסיס: אלי, אני רוצה לבדוק נושא חדש בנוגע למכרז.

אורלי לוי אבקסיס: אני רוצה נושא חדש בנוגע לפטור מהמכרז.

אלי כהן: לא, לא.

אורלי לוי אבקסיס: למה?

אורלי לוי אבקסיס: מותר.

אלי כהן: אנחנו נסיים את סבב ההתייחסויות של הממשלה.

אלי כהן: אנחנו לא רק דנים עליו.

אלי כהן: אני מבקש שהנוסח הזה יופץ לחברי הוועדה.

<תומר רוזנר: איזה נוסח?

<תומר רוזנר: של הפטור ממכרז או של - - -?

אלי כהן: הכול, אני מבקש שהכול יופץ לחברי הוועדה.

אלי כהן: עו"ד זמרת, האם יש לך נוסח - - - ?

אורלי לוי אבקסיס: רגע, רגע.

אורלי לוי אבקסיס: אתה חייב.

אורלי לוי אבקסיס: אלי, ברגע שבוקש נושא חדש חייבים באותו רגע על-פי התקנון.

אלי כהן: את תקבלי את הזמן.

אורלי לוי אבקסיס: לא, אתה חייב להתייחס באותו רגע.

אורלי לוי אבקסיס: היועץ המשפטי, מה?

אורלי לוי אבקסיס: בוא לא נכשיל את תהליך החקיקה.

אלי כהן: תיגשי ליועץ המשפטי, הכול בסדר.

אורלי לוי אבקסיס: לא, אני שואלת - - -

אלי כהן: אני קובע עכשיו את סדר הדיון.

יוסי יונה: אבל הוא פה.

<תומר רוזנר: על-פי תקנון הכנסת אפשר להעביר נושא חדש לוועדת הכנסת סמוך לפני ההצבעות, ואין צורך להפסיק את הדיון.

<תומר רוזנר: אנחנו יודעים שוועדת הכספים נוהגת אחרת, אבל - - - שלא לפי התקנון.

אורלי לוי אבקסיס: אז אתה יודע שאמרתי נושא חדש.

אלי כהן: תודה רבה.

אלי כהן: עו"ד זמרת.

<יהודה זמרת: בנוסח שהופץ הנושא של הארנונה נמחק בעקבות ישיבה שקיימנו.

<יהודה זמרת: כרגע הועלתה הבקשה להחזיר אותו.

<יהודה זמרת: אני השתתפתי פה בדיון, אני צריך לצאת החוצה ולקיים כמה שיחות ואז אוכל לחזור עם - - -

אורלי לוי אבקסיס: עכשיו האופוזיציה בעד.

אלי כהן: חברת הכנסת לוי, סליחה.

אלי כהן: אני לא צריך כאן הד.

אורלי לוי אבקסיס: סליחה.

אלי כהן: עו"ד זמרת, האם יש סיכוי שעד 15:45 תקריא את זה או שאתה צריך עד 18:00?

<יהודה זמרת: מאחר ואני גם צריך להיות נוכח פה בדיון כי יש עוד סוגיות שקשורות למשרד הפנים, לא לפני 18:00 אנחנו נוכל.

אלי כהן: אז אני מבקש שתקריא את הנוסח ב-18:00.

אלי כהן: התייחסות שלישית ואחרונה של נציג הממשלה תהיה של משרד האוצר.

אלי כהן: לאחר מכן נפתח את ההתייחסות לחברי הכנסת.

אלי כהן: ערן ניצן, התייחסות לעניין הקרן, בבקשה.

<ערן ניצן: תודה, היושב-ראש.

<ערן ניצן: הרי מדובר בהצעת חוק שהממשלה מבקשת לקדם, שר האוצר למעשה מבקש לקדם, כי אנחנו מכירים, ובתחילת הדיונים שוחחנו על זה ארוכות, בחשיבות המאוד גדולה של התחדשות עירונית.

<ערן ניצן: אגב, אנחנו עושים את זה כבר היום, זה גם בהחלטת המינהל, וגם בסיוע לרשויות המקומיות, ונמשיך לעשות גם עם סגן שר השיכון, שר השיכון עצמו ושר האוצר, כדי לעודד את ההתחדשות העירונית.

<ערן ניצן: מה שאנחנו רואים פה, השינוי שאנחנו מבקשים להציע, לא נובע מהרצון של האוצר לא לתקצב את הרשות אלא מטכניקה תקציבית.

<ערן ניצן: מאוד מאוד חשוב לי להסביר שתי נקודות לגבי הדבר הזה: האחד הוא שבסוף הצעת תקציב צריכה לכלול את דרך העבודה הממשלתית, את תקצוב מוסדותיה והגופים שלה.

<ערן ניצן: היא עושה את זה בגופים מאוד חשובים, חלקם יכולים להיות חשובים כמעט כמו הרשות להתחדשות עירונית, מגופי ביטחון וגופים נוספים, בחוק התקציב השנתי.

<ערן ניצן: זה מגיע כמובן לכנסת ולוועדות השונות ושם הכנסת מבקרת ורואה את האופן שבו הממשלה מתקצבת את הגופים שלה, לא פחות חשוב מזה.

<ערן ניצן: העובדה שכרגע הוועדה מבקשת להעלות 2% מהמינהל, בואו נעמיד אותה בפרופורציה.

<ערן ניצן: הכנסות המינהל מסת

<ערן ניצן: כמות ב-6 עד 7 מיליארד שקל בשנה.

<ערן ניצן: להערכתנו, הן צפויות לפחות מאוד בשנים הקרובות בגלל שאנחנו ממשיכים ומעמיקים את שיטת מחיר למשתכן.

<ערן ניצן: אם תיקחו 2% מהאירוע הזה, כשמנכים את ההוצאות הרלוונטיות אנחנו מגיעים לכמה עשרות מיליוני שקלים בשנה – זו המשמעות.

<ערן ניצן: לכן, גם מהטעם הזה וגם מהטעם שהרבה פעמים המועצה תורמת לרשות ולהתחדשות עירונית בהעברת קרקעות ועלולות לצוץ סוגיות כמו האם העברנו את ה-20 דונם בראשון לטובת התחדשות עירונית, האם זה נחשב ה-400 מיליון שקלים הללו שמוערכים או לא נחשב במסגרת הקרן הזאת?

<ערן ניצן: אנחנו רוצים להציע את הדבר הבא.

<ערן ניצן: אנחנו, ואני, משרד האוצר, מבטיח שיש לנו כוונה לתקצב את הרשות הזו במשאבים רבים במסגרת חוק התקציב.

אורלי לוי אבקסיס: תכניסו את זה לחוק.

<ערן ניצן: אנחנו לא מכניסים לא בגלל שהקרן הזו איננה חשובה.

<ערן ניצן: אנחנו לא מכניסים ולא מקשיחים את התקציב בהוראות חוק פרטניות, אלא במסגרת חוק יסודות התקציב.

<ערן ניצן: ההצעה המקורית של הממשלה שהקרן הזו תתוקצב בסעיף - - -

יוסי יונה: האם בחוק הסדר החדש יהיה ביטוי לכך?

אלי כהן: חברים, אנחנו ניתן לו לסיים ואחרי זה נשאל את השאלות.

אורלי לוי אבקסיס: בואו נחכה עד שנראה את ה - - -

<ערן ניצן: חד-משמעית, ואני אענה גם לחבר הכנסת יונה.

<ערן ניצן: במידה והצעת החוק הזו תעבור במושב הזה, אנחנו כבר בחוק התקציב הקרוב במשרד הבינוי תהיה תוכנית שנקראת הרשות להתחדשות עירונית בישראל, ושם כולנו ניפגש אגב דיוני התקציב.

<ערן ניצן: אגב, אני מבטיח לך שבהרבה מאוד בעיות שיהיו בתקציב, זו תהיה הבעיה האחרונה.

אורלי לוי אבקסיס: לא, לא.

אורלי לוי אבקסיס: בוא תכניס.

אורלי לוי אבקסיס: מה אתה שם לנו על הקרח?

אורלי לוי אבקסיס: זה לא יקרה.

אלי כהן: מר ערן ניצן, אני מבקש בקטע הזה לא להתייחס.

אלי כהן: חברים, אנחנו נפתח עכשיו את הדיון לכל שאלות, הערות והסתייגויות של חברי הכנסת.

אלי כהן: למען הסר ספק, גם מי שלא יהיה בישיבה שתהיה אחר-הצהריים אני רוצה להגיד את סדרי הדיון, חברת הכנסת לוי.

אלי כהן: אנחנו עכשיו ניתן לכל חבר כנסת 15 דקות, ואם הוא יצטרך הארכה הוא יקבל הארכה.

אלי כהן: בזמן הזה הוא יוכל לשאול שאלות, לקבל הערות לצורך העניין.

אלי כהן: לא נקיים מחר דיון.

אלי כהן: חברת הכנסת לוי, הדיון הבא יהיה ביום שני הקרוב מהשעה 12:00 עד השעה 15:00.

אלי כהן: היום אחר הצהריים כן.

אלי כהן: הדיון מחר בבוקר לא יתקיים, וכי למה?

אלי כהן: מכיוון שאנחנו ניתן לכל חברי הכנסת שרוצים שהות נוספת להגיש הסתייגויות.

אלי כהן: הסתייגויות אפשר יהיה להגיש עד מחר.

אלי כהן: עד מחר יוכל כל חבר כנסת להגיש את הסתייגויותיו, כאשר לצורך העניין עד היום תהיה התייחסות.

אלי כהן: אני מבקש, גם הנוסח שהקריאה עינת גנון, רק צריך לכתוב אותו ולשלוח אותו, וגם עו"ד זמרת יציג התייחסות לשתי הסוגיות: גם לנושא של אי-שינוי סיווג כשבקשתנו שחמש שנים לא יהיה שינוי סיווג, פלוס מתן הנחות.

אלי כהן: ביום שני אנחנו כאמור נקריא את ההסתייגויות ונצביע.

<תומר רוזנר: לא ביום שני, עכשיו הם מציגים אותם.

אלי כהן: לא, עכשיו מציגים אותן.

<תומר רוזנר: אם יהיה להם חדשות אנחנו - - -

אלי כהן: נכון.

אלי כהן: ביום שני מ-12:00 עד 15:00 נצביע על ההסתייגויות.

אלי כהן: אני חוזר שוב על בקשתי, אני מבקש מחר, ביום חמישי, אפשר גם הערב, גם מעינת גנון ממשרד הבינוי, שכל חבר כנסת שהגיש הסתייגויות, אני מבקש שמשרד הבינוי יוביל את זה יחד עם משרד האוצר.

אלי כהן: תדברו עם כל חבר כנסת על הערה שלו וזאת מתוך מטרה ברורה להוריד למינימום את כמות ההסתייגויות מכיוון שבחוק הזה נעשו לא מעט שינויים.

אלי כהן: אנחנו עכשיו נפתח את הדיון.

אורלי לוי אבקסיס: אלי, יש לי הצעה.

אורלי לוי אבקסיס: יש ועידת מרצ היום ויש כמה דברים.

יוליה מלינובסקי: את במרצ?

אורלי לוי אבקסיס: יכול להיות שאנחנו נוכל להגיע לסיכומים.

אורלי לוי אבקסיס: כלומר, המסתייגים מול הוועדה.

אורלי לוי אבקסיס: אם, למשל, יכניסו את העניין של הקרן והעניין של הארנונה, אני חושבת שאנחנו נוכל להוריד חלק ניכר.

יוליה מלינובסקי: אורלי, דברי בשמך.

אורלי לוי אבקסיס: סליחה, אני חברת כנסת.

אורלי לוי אבקסיס: את בקואליציה, אני מדברת על האופוזיציה.

אורלי לוי אבקסיס: מה את רוצה ממני?

יוליה מלינובסקי: נכון, בסדר.

יוליה מלינובסקי: אבל יש לנו הסתייגויות פה.

אורלי לוי אבקסיס: אני מדברת על חברים מהאופוזיציה.

אורלי לוי אבקסיס: אנחנו נשקול להסיר.

יוליה מלינובסקי: אבל יש לנו כמה הסתייגויות, דברי בשמך.

אורלי לוי אבקסיס: זה שהמשחקים הפוליטיים מנסים לקצץ לי גם את הכנפיים, גם את הידיים, גם את הרגליים, וגם לסתום לי את הפה - - -

אלי כהן: את יודעת שאני לא מנסה לקצץ לך.

אורלי לוי אבקסיס: אני יודעת לחלוטין.

יגאל גואטה: אף אחד לא יצליח.

אורלי לוי אבקסיס: יש דברים שעסקתי בהם קודם, ויש דברים שאעסוק בהם אחר כך למורת רוחם או לטוב ליבם של אחרים – זה אותי לא מעניין.

אורלי לוי אבקסיס: זה לא רלוונטי, זה לא מעניין אותי בכלל, וזה לא צריך לעניין פה אף אחד.

אורלי לוי אבקסיס: כחברת כנסת יש לי זכות דיבור בכל ועדה גם אם אינני חברה או גם הדיחו אותי מהוועדה.

אורלי לוי אבקסיס: אני גם יכולה להגיש הסתייגויות וגם יכולה לבטל את ההסתייגויות.

אורלי לוי אבקסיס: תתמודדו עם זה.

אלי כהן: אני רוצה להבהיר.

אלי כהן: חברת הכנסת לוי, זכות דיבור תהיה לך ותוכלי לתת את הערותייך.

אלי כהן: הערותייך ישקלו, סימן קריאה.

אורלי לוי אבקסיס: תודה רבה.

יגאל גואטה: מי יעצור אותה?

אורלי לוי אבקסיס: לכן, אני אומרת שבאמת יש מקום.

אורלי לוי אבקסיס: יוסי, הצעתי שאם הנושא של הקרן והארנונה ייכנסו לגוף חוק אנחנו נשקול הסרת ההסתייגויות.

אלי כהן: ערן, דבר איתם.

יגאל גואטה: אדוני היושב-ראש, אף אחד מאתנו לא באמת יודע מה עם הקרן הזו.

אלי כהן: יהיה לך זמן.

אלי כהן: בגלל שיש היום את ועידת מרצ ניתן עשר דקות לחברת הכנסת זנדברג, ולאחר מכן עשר דקות לחבר הכנסת גואטה.

אורלי לוי אבקסיס: ביום שני נוכל גם כן לנמק את ההסתייגויות?

<תומר רוזנר: רק חדשות.

אלי כהן: לא, היום אפשר לנמק.

אלי כהן: אני נשאר כאן עד הערב לכל הנימוקים.

אלי כהן: עשר דקות, גברתי, שלך.

אלי כהן: אגב, חברים, אני רוצה לציין שנדון במה שנשלח בכתב.

אלי כהן: זה לא מחליף.

אלי כהן: עשר דקות, עד 00:37.

יוליה מלינובסקי: - - -

אורלי לוי אבקסיס: סליחה, המסמך הזה זה תוצאות של הוועדה שישבתי פה בטרם נכנסת.

אורלי לוי אבקסיס: איזה הזויה?

יוליה מלינובסקי: אני לא מדברת איתך, אני מדברת עם - - -

אלי כהן: לא, לא, חברים.

אלי כהן: ידברו לפחות עד השעה 16:00.

אלי כהן: חברת הכנסת זנדברג עשר דקות, חבר הכנסת גואטה עשר דקות, וחבר הכנסת ילין עשר דקות.

אלי כהן: בבקשה, חברת הכנסת זנדברג.

אורלי לוי אבקסיס: סליחה, - - - לא באתי ל - - -, באתי לעבוד.

אורלי לוי אבקסיס: תלמדו מה זה לעבוד.

יוליה מלינובסקי: תודה רבה, בוודאי.

תמר זנדברג: תודה רבה, אדוני היושב-ראש.

תמר זנדברג: קודם כל, אני רוצה להגיד שבאמת הגשתי הסתייגויות בכתב בשם כל סיעת מרצ, ומה שאני אומרת ידגיש דברים מרכזים ועקרוניים שלדעתי זה השלב הקריטי שבהם זה יכול להיכנס.

תמר זנדברג: זה כמובן לא מחליף את ההסתייגויות בכתב שהגשתי אותן עם החתימות, והכול.

תמר זנדברג: כיוון שאנחנו בישורת האחרונה של תהליך מאוד ארוך שעברנו פה כמה חברים בוועדה יחד איתך, אדוני היושב-ראש, ועם הרבה חברים כאן ממשרדי הממשלה ומהארגונים האזרחיים ומהציבור ומהתושבים, אני רוצה להגיד במילה כללית של באמת תודה לכולם על המאמץ הגדול.

תמר זנדברג: אני חושבת שהתכנסנו כאן והמון המון דברים נחשפו במהלך התהליך הזה.

תמר זנדברג: בין היתר, נחשף למה חשוב שתהיה רשות, אבל שתהיה רשות של מה בדיוק יהיו התפקידים שלה ושהיא תקדם בדיוק התחדשות עירונית ולא את כל תחליפיה המכובסים כמו שראינו עד עכשיו.

תמר זנדברג: אנחנו התחלנו את התהליך הזה עם ידיעה שפינוי-בינוי הידוע בשמו התחדשות עירונית זה win-win-win.

תמר זנדברג: כולם מרוויחים, ולא הבינו למה יש מתנגדים ואיך זה קרה.

תמר זנדברג: אנחנו היום סיימנו את התהליך הזה, ואני מסתכלת רק כאן על נציגים של קריית משה ברחובות, של מתחום ההסתדרות גבעתיים שהיינו שם השבוע, חברי הכנסת: יונה, יעל כהן פארן, ילין ואני, בחיפה מתחמים שבעצם האירו זרקור על המון תהליכים בעייתיים בתהליך הזה שאנחנו כאן, בין היתר, מנסים לתקן, ומכאן החשיבות.

תמר זנדברג: אני רוצה להתייחס עכשיו לכמה נקודות מאוד מאוד ספציפיות: דבר ראשון, כל הנושא של התייחסות של לקיחה בחשבון של מצב הדיירים, התושבים, במתחם.

תמר זנדברג: אנחנו קראנו לזה סקר צרכים חברתי.

תמר זנדברג: אנחנו חושבים שהרבה מהבעיות שמתגלעות במהלך הדרך ותופעות הדייר הסרבן, כפי שהן מכונות, ואת הארכות התוקף של ההכרזה שהלכו והתמשכו וכו', אפשר לפתור אם אנחנו נבין מראש וניגש לתהליך הזה לאחר שהבנו את הצרכים קודם כל.

תמר זנדברג: לכן, אני מבקשת להוסיף בסעיף 4(א) סעיף קטן (13) סעיף קטן חדש שמעניק - - -

אלי כהן: אולי אתה רוצה רק לוודא שזה רשום?

<תומר רוזנר: שזה רשום, כן.

תמר זנדברג: כן.

תמר זנדברג: שבתפקידי הרשות מעניק לרשות גם את התפקיד לערוך סקר צרכים חברתי בטרם נגישות או אישור לתוכנית.

תמר זנדברג: דבר שני, הוא הרציונל, הקביעה או הרעיון שמתחם פינוי-בינוי או היכולת להוציא אותו לפועל או שלא להוציא אותו לפועל, משמעותו לא רק בכדאיות הכלכלית אלא יש לנו עוד גורמים נוספים.

תמר זנדברג: כשאני אומרת את זה, הכלי או המכשיר שלנו - - -

יגאל גואטה: סליחה, אני רוצה לתקן.

יגאל גואטה: הכדאיות הכלכלית זה עוד נוספים.

יגאל גואטה: קודם כל, אמרנו שהמטרה היא לדאוג לדיירי הדיור הציבורי והשכבות החלשות.

יגאל גואטה: זה העיקר, זה במטרה צריך להיות.

תמר זנדברג: מאה אחוז, גואטה.

תמר זנדברג: רק - - -

אלי כהן: זה לא סותר.

תמר זנדברג: לא רק שזה לא סותר, מה שאתה אומר זה המטרה המוצהרת.

תמר זנדברג: אבל בכל מיני מקומות בתוך החוק - - -

יגאל גואטה: אני מחזק את מה שאת אומרת.

תמר זנדברג: אני יודעת שאתה מחזק.

תמר זנדברג: אני רק אומרת איך אנחנו יכולים לדאוג למה שאתה אומר - לתקוע בו מסמרים שנמצאים בתוך החוק.

תמר זנדברג: לדוגמה, הנושא של קרקע משלימה שנמצא בסעיף 4(ב) סעיף קטן (2) שזה יכולת הרשות להקצות קרקע נוספת או קרקע משלימה.

תמר זנדברג: כרגע מופיע כאן: "לשם הבאה לכדאיות כלכליות".

תמר זנדברג: חבר הכנסת גואטה, אנחנו רוצים על מנת שיהיה תוקף וביטוי לכך שלא רק הכדאיות הכלכליות עומדת לנגד עינינו אלא גם המשמעות החברתית והתכנונית העירונית של הפרויקט, אנחנו מבקשים שאותה קרקע משלימה תוכל שתוקצה גם משיקולים חברתיים ו/או תכנוניים, על מנת, למשל, לדאוג למוסדות ציבור, על מנת להביא להפחתת הגובה, לבנייה מרקמית יותר, או לצרכים חברתיים כאלה ואחרים שבאים לידי ביטוי בשכונה.

תמר זנדברג: זה נושא מאוד מאוד חשוב כי כאן קם ונופל הרעיון.

תמר זנדברג: זאת אומרת, המטרה המוצהרת היא חברתית, אבל באותיות הקטנות בעצם אנחנו דואגים לכדאיות הכלכלית, חבר הכנסת גואטה.

תמר זנדברג: נושא נוסף בשני סעיפים אחר כך, סעיף 4, זה הנושא של אותן דרכים שכאן נכנסו דרך המינהלות העירוניות לביצוע אותן פעולות הסברה וארגון והתארגנות של הדיירים.

תמר זנדברג: אחד הדברים שגילינו בתהליך הזה זה המסה האדירה, האדירה, שאי-אפשר להתעלם ממנה של החתמה פוגענית ונצלנית, של החתמת חוזים בשפה שלא ידוע ולא מובנת ולא מוכרת לדיירים, של החתמה כפולה ומכירת חתימות מקבלן אחד למשנהו, של החתמה כאשר אין בכלל יזם ואין בכלל פרויקט ואין בכלל תוכנית, ושום דבר מהסוג הזה.

תמר זנדברג: אנחנו הגענו למסקנה.

תמר זנדברג: שוב, אחד הדברים החשובים שלמדנו בתהליך הזה בסיוע משרד הרווחה שלנו, של מדינת ישראל, לא איזה ארגון חוץ ממשלתי כזה או אחר, עד כמה חשוב שהעבודה הסוציאלית הקהילתית תהיה מעורבת בתהליך.

תמר זנדברג: לכן, אני חושבת שההוספה של עובד סוציאלי קהילתי בלשון החוק בסעיף 4 היא לא פחות מחיונית וקריטית.

<תומר רוזנר: אם אלי מסכים.

אלי כהן: כן, אני מסכים.

תמר זנדברג: אדוני היושב-ראש, אני מדברת על נושא של עובד סוציאלי קהילתי, וחבר הכנסת גואטה.

תמר זנדברג: זה נושא מאוד מאוד חשוב שיכול באמת להקים ולהפיל פרויקטים מהסוג הזה אם הם מלווים בעבודה סוציאלית קהילתית כאמור.

תמר זנדברג: לא אחזור על נושא כשירות מנהל הרשות.

תמר זנדברג: בכל הכבוד, אני חושבת שהוויכוח שנחשף כאן בפנינו הוא לא פחות מבדיחה, אני מצטערת בפני כל הנוגעים בדבר.

תמר זנדברג: אני חושבת שגם הם יודעים את זה, ולכן אני מרשה לעצמי להגיד את זה.

תמר זנדברג: על הפער בין הנוסח שנכתב בהתחלה לבין מה שהגענו אליו היום שזה דבר שלא מקובל על הנציבות, לא מקובל על משרד המשפטים, וגם לא סביר לאוזן הסבירה, אין טעם להכביר מילים.

תמר זנדברג: אני חושבת שאנחנו בהחלט צריכים לשמוע דברים יותר קונקרטיים בנושא, ואחרת פשוט לא לתת לכל התהליך הזה להתקדם.

תמר זנדברג: כנ"ל הנושא של הנחה בארנונה שגם נדון כאן, ולא אחזור עליו.

תמר זנדברג: כנ"ל הנושא של הקרן.

תמר זנדברג: אני חושבת שאם אנחנו, חברי הוועדה, שקצת בוגרים עם התהליכים של הוותמ"ל ושל תהליכים תכנוניים קודמים שעברו כאן בוועדות בכנסת, אנחנו למדנו שהבטחות על הקרח, ושאומרים לנו כמה הדבר חשוב, ובוודאי ובוודאי שאנחנו נדאג לזה רק בדיוני התקציב הקרובים שעוד רגע יבואו.

תמר זנדברג: ואז מסתבר או שאין כסף ובעצם התבלבלנו או שלא הבנתם אותנו נכון, או בכלל שינינו את דעתנו.

תמר זנדברג: ראינו את זה יותר מדי פעמים מכדי להאמין.

תמר זנדברג: כמו שאומרים זה: Fool me once, shame on you.

תמר זנדברג: Fool me twice, shame on me.

תמר זנדברג: אז אני לא חושבת שאנחנו כוועדה צריכים לקבל עוד פעם את השיימינג הזה.

יגאל גואטה: הגברת זנדברג, כיוון שאנחנו מטפלים פה בשכבות חלשות שלא מבינות מה שאמרת, אולי תתרגמי.

תמר זנדברג: כולם הבינו.

תמר זנדברג: לפי החיוכים, לא היה אחד באולם שלא הבין.

אלי כהן: עוד שתי דקות, חברת הכנסת זנדברג.

תמר זנדברג: דבר נוסף, לגבי הוועדה המייעצת.

תמר זנדברג: אני רוצה להזכיר שזה איזשהוfallback מאותה מליאת רשות שהיתה אמורה ככה יותר לפקח על הדברים.

תמר זנדברג: התכנסנו לוועדה מייעצת שהיא קצת חלשה.

תמר זנדברג: אבל על מנת לחזק אותה אנחנו ביקשנו בנוסף לנציג שר הרווחה שאני רואה שכבר התווסף, ואני רוצה לברך על זה, ביקשנו גם נציג של ארגונים חברתיים, נציג ציבור שימונה מטעם הארגונים החברתיים.

תמר זנדברג: בתיאום עם היושב-ראש בשיחה מוקדמת אנחנו סיכמנו שזה יהיה באותו ניסוח שבזמנו הוספנו במועצה הארצית.

תמר זנדברג: אבל שזה יהיה נציג ציבור, לא מטעם הממשלה, שימונה, אפשר בהסכמה, אני לא יודעת.

תמר זנדברג: היתה פה בקשה שר הרווחה ושר הפנים, איך שאתם - - -

<קריאה: מי ימנה אותו?

אלי כהן: שר הפנים כי כאן אנחנו רוצים יותר נציג שקשור יותר לעירוניות, לרשויות המקומיות.

אלי כהן: זאת הסתייגות.

יגאל גואטה: לרשות המקומית שהולכת להשתתף בכל הסיפור הזה.

יגאל גואטה: תמר, אגב, בקטע של האנשים שמלווים – לא דיברנו על השמאי שילווה ועל עורך הדין שילווה.

תמר זנדברג: זה כתוב כבר, הדברים האלה כתובים.

אלי כהן: אמרת נציגים, ואנחנו רק רוצים להיות בטוחים שלא נפספס בטעות.

תמר זנדברג: נציג ציבור מטעם הארגונים החברתיים שימונה על-ידי - - -

יגאל גואטה: אחד לשר הפנים.

תמר זנדברג: אני מציעה אולי בהתייעצות שר הפנים ושר הרווחה.

יגאל גואטה: שר הפנים בהתייעצות עם תמר זנדברג.

תמר זנדברג: מקובל, סוכם.

תמר זנדברג: שר הפנים בהתייעצות עם חברת הכנסת זנדברג.

תמר זנדברג: זה מה שמציע חבר הכנסת גואטה, ואני מקבלת את ההסכמה שלו.

<תומר רוזנר: לא, מה לכתוב בהסתייגות?

<תומר רוזנר: מה את מציעה?

תמר זנדברג: אני מציעה כנוסח ראשוני בהסכמה בין שרי הרווחה והפנים, אבל אני פתוחה בנושא הזה.

אלי כהן: - - - בהסכמה, אני לא פוסל את זה.

אלי כהן: גברתי, משפט אחרון.

אלי כהן: כמובן שכל ההסתייגויות שיש בכתב יעלו, אלא אם כן תורידו אותן לפני הישיבה.

תמר זנדברג: אני אוריד אותן אם חלק, אלה שהצגתי עכשיו יתקבלו.

אלי כהן: בסדר גמור.

תמר זנדברג: אני מצטרפת לנושא של הנחה בארנונה, אנחנו לא צריכים לחזור עליו כרגע.

תמר זנדברג: אני מצטרפת אליו לגמרי.

תמר זנדברג: דיברתי על נושא הקרן.

תמר זנדברג: אדוני היושב-ראש, אני סיימתי.

תמר זנדברג: רק לנושא של נציג רשות מקרקעי ישראל אני רגע רוצה איזה התייעצות קצרה, ונחזור אליכם לגבי מה שאנחנו רוצים.

תמר זנדברג: מעבר לזה, סיימתי.

תמר זנדברג: תודה.

אלי כהן: בסדר גמור, יש לך התייעצות.

אלי כהן: חבר הכנסת גואטה, עשר דקות.

אלי כהן: אדוני, בבקשה.

יגאל גואטה: אעשה את זה פחות.

יגאל גואטה: אני יודע שיש פה לחץ, אשתדל לתמצת ולא לחזור אחרי הדברים של תמר כי באמת יש פה רצון עז לעזור לציבור הזה מכל סיעות הבית.

יגאל גואטה: ואכן, באמת ישבנו - מרצ והמחנה הציוני וישראל כולנו, וש"ס, וכל מה שאתם רוצים – באמת בדאגה לנושא הזה.

יגאל גואטה: אני אפילו התבטאתי בצורה שאם זקנה אחת במדינת ישראל תזיל דמעה בגלל החוק הזה שלא עשינו אותו כמו שצריך, אז אני לא אהיה שותף לו.

יגאל גואטה: אדוני היועץ המשפטי, דובר שיהיה כתוב במטרות במפורש: דאגה לדיירי הדיור הציבורי והשכבות המוחלשות - במטרה.

יגאל גואטה: דובר על זה לפני כבר המון ישיבות וזה נעלם.

יגאל גואטה: בסדר, יקירי?

יגאל גואטה: לא מוזכר פה בכלל דאגה לשכבות.

<תומר רוזנר: אנחנו כתבנו.

<גלעד קרן: כתבנו: "לרבות מתן מענה הולם לצורכי האוכלוסייה...".

יגאל גואטה: לא מתן מענה, דאגה לדיירי - - -.

יגאל גואטה: דיברנו אז על נוסח מסוים.

<תומר רוזנר: מה אדוני מבקש להוסיף?

יגאל גואטה: אמרנו שהדאגה תהיה באמת לדיירי הדיור הציבורי ולשכבות המוחלשות.

יגאל גואטה: זה מה שדיברנו אז.

יגאל גואטה: אני לא עומד על המילה, אבל שבאמת שנראה את זה כמטרה.

יגאל גואטה: כי ברגע שנראה גם מול עינינו שזו המטרה שאין לי ספק שכולם רוצים בה, אז זה מה שיהיה באמת.

יגאל גואטה: הסיפור הזה של 2% של הקרן – אגיד לכם את האמת, לא הבנתי כלום עד הרגע הזה, יש קרן, אין קרן.

יעל כהן-פארן: אין קרן.

יגאל גואטה: כבר שמעתי שיש הצעות להגדיל את הקרן מ-2 ל-4, מ-4 ל-6.

אלי כהן: הצעת משרד האוצר זה שאין קרן.

<תומר רוזנר: יש קרן, רק שאין בה כסף.

יגאל גואטה: כן, יש קרן.

יגאל גואטה: רק שהיא חלולה וריקה.

יגאל גואטה: לפי דעתי, זה דבר שהוא באמת אל"ף-בי"ת לכל החוק הזה.

יגאל גואטה: ישבנו ודיברנו עם כל החברים כי בלי הקרן הזאת - - - אגב, כששאלתי: מה הסיבה שהחליטו 2%?

יגאל גואטה: אמרו: וואלה, לא יודעים.

יגאל גואטה: הלכתי לעוד מישהו שחשבתי שהוא יודע והוא אמר לי: סתם זרקו מספר.

חיים ילין: לא, זה 7%.

חיים ילין: מה 7?

יגאל גואטה: כן, מה כמה?

יגאל גואטה: אבל לא יכול להיות ש-2% האלה, אם הם יהיו 2, או 4, או 6, או 8, לא ייבנו באיזה תוכנית.

יגאל גואטה: איך הגענו למספר הזה?

יגאל גואטה: אם לא נעשה תוכנית ממה מורכבים 2% האלה, בסוף ייווצר מצב שאולי פתאום יהיה חסר כסף באמצע, ואז יגידו: וואלה, חשבנו שזה יספיק אבל זה לא מספיק.

יגאל גואטה: חייבים לבנות איזושהי תוכנית.

יגאל גואטה: לפי דעתי, בלי 2% של הקרן, או כמה אחוזים שלא יהיו שם, אי-אפשר להתקדם לשום מקום.

אלי כהן: מעיין נשר, זה לא רציני שנציג משרד האוצר לא נמצא בדיונים.

אלי כהן: תהיו כאן כי ההערות של חבר הכנסת גואטה נגעו לסוגיית הקרן ואתם צריכים לדבר אתו על זה.

יגאל גואטה: אני חושב שבאמת אין התחדשות עירונית בלי קרן, זה לא שייך.

יגאל גואטה: אני לא יודע מאיפה יביאו את כל הכסף הזה.

יגאל גואטה: על מי סומכים בדיוק?

יגאל גואטה: לכן, לדעתי, זה באמת דבר מהותי.

יגאל גואטה: דיברנו על זה בין כל החברים.

יגאל גואטה: לא אחזור על מה שתמר אמרה כי דיברנו עם כולם.

יגאל גואטה: מה שאני אומר הוא על דעת כל החברים פה.

יגאל גואטה: אני אשתדל להשאיר להם גם כמה סעיפים לדבר עליהם.

אלי כהן: אגב, נמשיך עד 16:15.

אלי כהן: לחבר הכנסת גואטה יש עד 00:45.

אלי כהן: קיבלתי אישור מיו"ר הכנסת.

יגאל גואטה: לגבי הנושא של הליווי – דיברנו במפורש.

יגאל גואטה: מעבר לעובד הסוציאלי הקהילתי דיברנו על זה שחייב שיהיה מישהו שילווה את הדיירים.

יגאל גואטה: זה לא רק שאנחנו דואגים לדיירים, אנחנו דואגים גם ליזמים.

יגאל גואטה: כי ברגע שלא יהיה מישהו שילווה את הדיירים האלה הם לא ירצו לעשות עסקאות.

יגאל גואטה: הם לא יבינו אותם והם לא יבינו אותם, ולא ירצו בכלל להיכנס לסיפור הזה.

יגאל גואטה: לכן, חייב להיות פה מישהו שילווה אותם, עורך-דין שהוא יעשה את החוזה מטעם המדינה כך שהם ירגישו שיש להם גב.

יגאל גואטה: אם לא, זה יגרום לנו להמון בעיות שיעלו יותר כסף מהמלווה הזה.

<תומר רוזנר: חבר הכנסת גואטה, מה ההסתייגות שלך?

<תומר רוזנר: מה לכתוב ובאיזה סעיף?

יגאל גואטה: לא, אני לא מדבר עכשיו על ההסתייגויות.

<תומר רוזנר: מה שאמרת עכשיו זאת לא הסתייגות?

יוסי יונה: היושב-ראש אמר: שאלות, הערות והסתייגויות.

<תומר רוזנר: אין בעיה, אז תבהיר לי מה ההסתייגות.

יגאל גואטה: הסתייגות אני אעביר לך בכתב כמו שביקש היושב-ראש עד מחר בבוקר.

יגאל גואטה: הוא ביקש עד מחר בבוקר.

<תומר רוזנר: זה כבר היה.

<תומר רוזנר: לא, אני אסביר.

<תומר רוזנר: ההסתייגויות הוגשו עד אתמול בשעה 17:00 אחר הצהריים.

<תומר רוזנר: אמר היושב-ראש, לגבי אותם דברים נוספים, רק לגבי אותם דברים נוספים - -

יגאל גואטה: הנה, אני אומר נוספים.

<תומר רוזנר: - - שזה תנאי כשירות של מנהל הרשות, ואם תהיה איזושהי תוספת בנושא של הארנונה - - -

אורלי לוי אבקסיס: הארנונה והקרן וה - - -

יגאל גואטה: בסדר, אז היושב-ראש ישנה את זה ויגיד: גם לא נוספים.

אלי כהן: חבר הכנסת גואטה, אין בעיה.

אלי כהן: אתה יכול עכשיו להגיד את כל ההסתייגויות נוספות שיש לך.

אלי כהן: הסתייגויות לגבי סעיפים נוספים, אנחנו נשמע.

אלי כהן: שוב, הדיון ממשיך.

יגאל גואטה: אני אמשיך להגיד את הדברים שרציתי להגיד.

יגאל גואטה: שוב, דיברנו על נושא היזם – שלא יהיה בן-אדם עם איזשהו עבר פלילי או בעייתי, בטח ובטח בנושא מכירת דירות.

יגאל גואטה: אני לא ראיתי שיש לנושא הזה שום סעיף.

יגאל גואטה: אני לא רוצה להזכיר שמות כדי שלא נקבל מחר תביעות דיבה על איזה מישהי שמכרה 100 דירות ל-200 אנשים, 300 דירות ל-50 אנשים, והיו בטוחים שזו החברה הכי מוצלחת שיש פה במזרח התיכון, ופתאום אנשים נשארו בלי כלום.

יגאל גואטה: אז בטח ובטח אנחנו לא רוצים שהדיירים האלה יגיעו למצב הזה.

יגאל גואטה: בהתייעצות עם תומר היועץ המשפטי ביקשנו שיוכנס כבר פה בחוק הזה הנושא של דייר סרבן והוא אמר שזה אפשרי.

<תומר רוזנר: אפשר.

<תומר רוזנר: אם הם רוצים להגיש הסתייגות הם יכולים.

יגאל גואטה: כן.

יגאל גואטה: שלא ייקרא דייר סרבן בשל אי-יכולתו לעמוד בתשלומים עתידיים – דיברנו על הנושא הזה עם תומר.

יגאל גואטה: זה כמעט עלה לנו בארוחת צהריים.

יגאל גואטה: בגלל שהוא לא רצה, הרווחנו את זה.

<תומר רוזנר: יש הסתייגות כזו של חבר הכנסת ילין, נדמה לי.

<תומר רוזנר: אתה מצטרף להסתייגות הזו.

יגאל גואטה: כן, בהחלט.

יגאל גואטה: אני מצטרף לכל מה שאומר ילין, חוץ מההצבעה בסוף.

יגאל גואטה: פה הנושא באמת חשוב.

יגאל גואטה: שוב פעם, לגבי נושא הארנונה - נשב עוד פעם עם זמרת ונצא ונחזור.

יגאל גואטה: אבל דבר ברור שהנושא הזה צריך להיות עמוד שדרה של כל הסיפור הזה שלא יחייבו אותם גם באותו סוג של תשלומים שהם לא יוכלו לעמוד בהם.

יגאל גואטה: אמר לי מישהו: אני לא מבין מה אתה רוצה.

יגאל גואטה: היה להם בית ישן ונותנים להם עכשיו בית פאר והדר.

יגאל גואטה: האם אתה עכשיו מתעסק עם 100 - 200 שקל?

יגאל גואטה: אמרתי לו: מה שאתה אומר זה ממש מטופש לחלוטין.

יגאל גואטה: קודם כל, הוא לא רוצה את הבית הזה בכלל, הוא לא מעוניין בו בכלל.

יגאל גואטה: אל תחדש לי ואל תעשה לי ואל תבנה לי, ולא רוצה בכלל שום דבר.

יגאל גואטה: חמש שנים לפני שאימא שלי נפטרה ביקשתי ממנה לקחת שני ארונות מטבח קטנים עם חלודה שהיו זוועת עולמים שהיו לה בבית כי רציתי להחליף לה אותם.

יגאל גואטה: זה היה בקריית שמונה.

יגאל גואטה: אמרתי לה שאעשה לה בדיוק אותה דבר, אבל מעץ חדש.

יגאל גואטה: אבל היא אמרה לי: אל תיגע לי במטבח.

יגאל גואטה: אני לא רוצה ולא מוכנה.

אלי כהן: הוא שואל אותי אם זה הסתייגות, חבר הכנסת גואטה.

יגאל גואטה: כן, כן.

יגאל גואטה: בסוף בסוף בסוף שלחתי אותה לאחותי לשבועיים חופש, והחלפנו לה שני ארונות.

יגאל גואטה: מאז ועד שהיא נפטרה היא לא סלחה לי על זה.

יגאל גואטה: היא אף פעם לא מצאה את הכלים שלה.

יגאל גואטה: כל הסירים נעלמו לה.

יגאל גואטה: אני רק מאוד מקווה שהיא לא נפטרה מהצער על זה.

יגאל גואטה: אתם לא מבינים, כל היום היא רק חיפשה את הדברים.

יגאל גואטה: היא טענה ששינינו לה הכול, ואני נשבע לכם שלא שינינו לה כלום.

יגאל גואטה: עשינו רק את אותו ארון מעץ.

חיים ילין: בלעדיך אי-אפשר להעביר את הלילה, וגם את הסיאסטה בין 14:00 ל-16:00.

יגאל גואטה: הזקנים האלה באמת עוברים טראומה.

יגאל גואטה: בנוסף לזה, זה שנתונים להם בית חדש או משופר ששווה יותר כסף זה עוד לא אומר שמוסיפים להם כסף בקצבת הזקנה שלהם.

יגאל גואטה: אל תגידו: אז שימכור את הבית.

יגאל גואטה: חוצפה, מה זה?

יגאל גואטה: בנושא הזה ברור שאסור להוסיף להם שקל אחד בהוצאות.

יגאל גואטה: תודה רבה.

אלי כהן: תודה רבה לחבר הכנסת גואטה.

אלי כהן: נעבור לחבר הכנסת ילין, בבקשה.

יגאל גואטה: סליחה, הדיון הזה הוא באמת בנפשי.

יגאל גואטה: אני פשוט צריך ללכת להצביע בוועדת כספים.

יגאל גואטה: נהייתי הספיידרמן של תנועת ש"ס, ואני צריך לרוץ בין כל הוועדות.

אורלי לוי אבקסיס: אלי, החוק לא יכול להיכנס לביצוע ללא הקרן.

אורלי לוי אבקסיס: האוצר אמר שישימו קרן?

אורלי לוי אבקסיס: אז שהחוק לא יוכל להיכנס לתוקף כל עוד לא תקום הקרן.

אלי כהן: מה שהוא אומר זה שלא כל חוק יש בגינו סעיף תקציבי.

<קריאה: להיפך.

אורלי לוי אבקסיס: כן, כן.

אורלי לוי אבקסיס: הכוונה היא תקצוב.

אלי כהן: אני רק רוצה להבהיר את הסוגיה שנאמרה על-ידי האוצר, וכמובן נשמע את חבר הכנסת ילין.

אלי כהן: אני רק רוצה להבהיר, בעניין הנושא של הקרן אנחנו כמובן נשמע הסתייגויות.

אלי כהן: אך יחד עם זאת, ויתקן אותי היועץ המשפטי, חוקים לרוב לא כוללים סעיפים תקציביים.

<תומר רוזנר: אכן, אכן.

אורלי לוי אבקסיס: כן, אבל זה תלוי בחברי הכנסת.

אלי כהן: לא כוללים לרוב.

אורלי לוי אבקסיס: יש, למה?

אורלי לוי אבקסיס: - - -

אלי כהן: חבר הכנסת ילין, בבקשה עשר דקות מעכשיו.

חיים ילין: יש ארבעה סעיפים שהם מהותיים.

חיים ילין: קיבלתם את כל ההסתייגויות.

חיים ילין: הנושא הראשון זה הקרן, השני זה ארנונה, שטח נוסף ומנהל.

חיים ילין: קרן – אני הבנתי שאי-אפשר בשום חוק לשים תקציב, הבנתי.

<תומר רוזנר: אפשר, אין דבר כזה אי-אפשר.

<תומר רוזנר: אפשר ויש דוגמאות, אבל זה מאוד נדיר.

חיים ילין: נדיר.

חיים ילין: אני מבין שאנחנו לא רוצים להיות נדירים, אוקי.

חיים ילין: לכן, אני מציע שהנוסח שייכתב ש- - -

תמר זנדברג: סליחה, חיים.

תמר זנדברג: אני חייבת ללכת.

תמר זנדברג: אני מצטרפת להסתייגויות שלך וגם של המחנה הציוני בשם כל סיעת מרצ כאשר יוצגו.

אלי כהן: אין שום בעיה, מקובל.

חיים ילין: הנוסח שאני מבקש שיהיה כתוב בקרן זה שהחוק הזה יופעל מהרגע שייכנסו כספים מהותיים לקרן אשר יכולים לבצע ארבע משימות: המשימה הראשונה היא פרויקטור מטעם התושבים הוותיקים.

חיים ילין: הנושא השני זה עובד סוציאלי קהילתי.

חיים ילין: הנושא השלישי זה פערי אחזקת המבנים.

חיים ילין: הנושא הרביעי שהקרן תממן זה פערי ארנונה שתיכף אסביר.

חיים ילין: לכן, אני חושב שאם הנוסח הזה מקובל, אנחנו רק נחכה לוועדת כספים שיגידו כמה כסף עובר לקרן ומאותו רגע שהסכום הזה הוא מהותי להפעיל את המנגנון יופעל ה- - -

אלי כהן: מעיין, שמעת את הערתו?

<מעיין נשר: כן, כן.

חיים ילין: אני חושב שהדבר הזה יעשה גם סדר, שכל, ולא נלך למלחמות ולדברים שהם מיותרים.

<תומר רוזנר: חבר הכנסת ילין, יש לך את ההסתייגות הזו רשומה כי אין לנו?

חיים ילין: לא, אני אמרתי אותה בעל-פה.

<תומר רוזנר: האם אתה תוכל לחזור עליה בבקשה, חבר הכנסת ילין?

חיים ילין: אני אמרתי שהחוק יופעל מהרגע שייכנסו כספים לקרן אשר יממנו בכל המתחמים במדינת ישראל שהחוק מדבר עליהם, עובדת סוציאלית קהילתית, פרויקטור מטעם התושבים, - - -

אלי כהן: גם בצפון תל-אביב צריך עובד סוציאלי, חבר הכנסת ילין?

אלי כהן: כי יש לך אחריות לכספי ציבור.

חיים ילין: כן, צריך בכל מקום.

חיים ילין: כי בדרום תל-אביב כשאתם קוראים לזה ביד-אליהו - - -

אלי כהן: לא אמרתי יד-אליהו.

אלי כהן: במקרה חמותי גרה ביד-אליהו.

חיים ילין: ליד אליהו קראתם פריפריה חברתית וכל מיני דברים, ואני מרגיש שאני נמצא במרכז הארץ כשאני נמצא מול עזה.

חיים ילין: אני כבר לא יודע את הטייטלים שאתם אומרים.

<תומר רוזנר: חבר הכנסת ילין, האם תוכל להשלים?

<תומר רוזנר: אמרת: פרויקטור, עובד סוציאלי, פערי תחזוקה - - -

חיים ילין: אחזקת המבנים, וארבע זה פערי ארנונה.

חיים ילין: אכנס עכשיו לארנונה.

חיים ילין: ארנונה זה סוגיה מאוד בעייתית כי איך שלא מסובבים את זה אחזקתו של המתחם הזה תהיה יותר יקרה מהמתחם הישן.

חיים ילין: למה?

חיים ילין: כי יש שם שצ"פים ויש שם שטח ירוק ויש המון הוצאות לעירייה שהיא תצטרך לגבות את הכסף הזה.

חיים ילין: אם היא תצטרך לגבות את הכסף הזה אז כמעט באופן אוטומטי הם יעלו ארנונה.

חיים ילין: מי שבא חדש לשם והוא קונה את ביתו אז הוא יודע שהוא קונה בית עם עלות ארנונה.

חיים ילין: הבעיה היא עם הוותיקים שגרים שם, ואז נוצר פער.

חיים ילין: אי-אפשר - ואיפה יהודה?

חיים ילין: הלך - ולפי מה שאני מכיר את החוק כראש מועצה לשעבר, אתה לא יכול להפלות בין אוכלוסיות מבחינת החקיקה כי ישר ייקחו אותך לבג"צ ויגידו: לא יכול להיות שבאותו בניין אחד משלם 1,000 שקל והשני משלם 2,000 שקל.

חיים ילין: לכן, באתי ושמתי את הקרן לשם.

חיים ילין: זאת אומרת, שהקרן תממן לתקופה, כמו שדיברנו בחוק, לתקופה של חמש שנים את הפער הזה לכל התושבים הוותיקים.

חיים ילין: ואז הארנונה תהיה אחידה לכולם, אף אחד לא ייקח לבג"צ.

חיים ילין: תראו, אני רוצה שזה יצליח.

חיים ילין: שלא תבינו שאני שם הסתייגויות פה של נקודות ופסיקים בשביל להפיל את החוק כי יש תחושה לפעמים שתפקיד האופוזיציה זה לא להעביר חוק.

חיים ילין: לא, אני חושב שזה חוק טוב.

חיים ילין: אבל הוא צריך להיות שלם והוא צריך להגן על האוכלוסיות החלשות שגרות שם הרבה מאוד שנים – זה לגבי ארנונה.

חיים ילין: יש עוד משהו לגבי ארנונה שצריך לשים אותו.

חיים ילין: אחד, מעבירים את האוכלוסייה ליחידות דיור אחרות.

חיים ילין: לא יתכן שבמעבר הזה האוכלוסייה תשלם ארנונה יותר גבוהה.

חיים ילין: זאת אומרת, מישהו צריך לממן.

חיים ילין: אני לא נכנס לזה כי אני חושב שמי שצריך לשלם את זה זה הקבלן.

חיים ילין: הקבלן צריך את הדלתא הזה.

חיים ילין: אבל אני לא רוצה שאם הקבלן יממן את זה, הוא יפיל את זה אחרי על עלות בדירה עצמה.

חיים ילין: לכן, אני טוען שאם הפער הזה קיים, אם הוא קיים, אם עד היום הדייר שילם 1,000 שקל ועכשיו הוא ישלם 1,200, הפער הזה גם יבוא מהקרן – זה ההתייחסות של הארנונה.

חיים ילין: שטח נוסף זה אחד הדברים הכי חשובים.

חיים ילין: בהסתייגות ששמתי בפעם הקודמת אמרתי שהשטח הנוסף הוא לא רק לכלכליות, אלא הוא גם לשטחים ציבורים ומבני ציבור שאולי הם חסרים במתחם.

חיים ילין: זה בתנאי שהקרקע הנוספת נמצאת קרוב.

חיים ילין: מה קורה אם היא נמצאת רחוק?

חיים ילין: אתן עכשיו דוגמה מאותו מתחם שאני ראיתי ביום ראשון, אם אני לא טועה, בגבעתיים.

חיים ילין: בונים שם בניינים של בין 30 קומות ל-45 קומות.

חיים ילין: אני עשיתי חשבון גס מזה שיש לי קצת ניסיון בוועדות המחוזיות ובארצית, שנדרש שם סדר גודל של 100 דונם על פרויקט של 100 דונם של גנים, מעונות יום, בתי-ספר ושצ"פים לפחות בהרחבת הכבישים כי מי שרוצה לבוא ולעשות - - - אסור לעשות את הדבר הזה פה, ואני אומר את זה כממלא מקום לפעמים של היושב-ראש.

חיים ילין: זה לא הפגנה פה.

<קריאה: לא, רק להראות.

חיים ילין: לא, לא צריך להראות כלום.

חיים ילין: אני מסביר, בשביל זה אני פה.

חיים ילין: לכן, צריך עוד 100 דונם.

חיים ילין: אין את ה-100 דונם, זה אחד.

חיים ילין: הדבר השני, נגיד עכשיו שההתנגדויות הן כאלה שבשביל שהפרויקט הזה ייצא לפועל, במקום 30 קומות יהיו שם מקסימום 22 קומות, בסדר?

חיים ילין: מה יקרה?

חיים ילין: יגידו הקבלנים: זה לא כלכלי עכשיו.

חיים ילין: מורידים עכשיו את המבנים מ-45 קומות ל-25.

חיים ילין: פה יש אפשרות לתת קרקע נוספת.

חיים ילין: מה יקרה?

חיים ילין: קודם כל, בקרקע הנוספת אתם מורידים מהעומס של אותו אזור שעכשיו צריך עוד 100 דונם שזה סדר גודל של 5,000 משפחות.

חיים ילין: זה 7,500 רכבים אם אנחנו עושים רכב וחצי לכל משפחה כמו שנדרש, זה 7,000 חניות, זה 300 כיתות לימוד.

חיים ילין: אין סיכוי בכלל שהדבר הזה ייכנס, אלא אם אנחנו משנים את כל התפיסה.

חיים ילין: התפיסה קיימת - וזה קיים בניו-יורק, בבואנוס-איירס, ובהרבה מאוד ערים גדולות - שיש דברים שנעשים על קומות, בית-ספר על קומות.

חיים ילין: מותר לעשות את זה, זה בסדר.

חיים ילין: זה תפיסה.

חיים ילין: בקומה השנייה בריכת שחייה, בקומה השלישית מגרש כדורגל.

חיים ילין: הילדים בכלל לא יוצאים החוצה מהמבנה הזה במשך כל היום.

חיים ילין: כך גדלתי והתחנכתי, אין שום בעיה.

חיים ילין: אבל זו תרבות אחרת שלא קיימת במדינת ישראל.

חיים ילין: זה שינוי תפיסתי.

חיים ילין: אם הולכים על הכיוון הזה, בבקשה.

חיים ילין: אבל צריך להסביר אותו.

חיים ילין: הקרקע הנוספת היא הכרחית גם לדברים האלה שאמרתי.

חיים ילין: אני מאוד מקווה שתוסיפו את זה שזה לא רק עניין כלכלי.

חיים ילין: זה בא מתפיסה של תכנון, ושצ"פים ומבני ציבור.

חיים ילין: זה מה שחסר לי שם.

חיים ילין: לבסוף, אני מסכם לגבי המנהל.

חיים ילין: עשיתם צחוק מעבודה.

חיים ילין: באתם לפה ונתתם לי הרצאה מדהימה.

חיים ילין: הבאתם לפה את כל הגיבורים שבאו ואמרו: אנחנו פועלים לפי התו"ל הידוע.

חיים ילין: סמוך עלינו, אנחנו יודעים מה אנחנו עושים.

חיים ילין: קיבלתי הרצאה מה זה מלומדת, עד שהפוליטיקאים נכנסים פנימה.

חיים ילין: אני לא מקנא בכם, ואני באמת אומר לכם.

חיים ילין: אני מדמיין שבא איזה שר ואומר: אני רוצה ככה.

חיים ילין: ואתם כל היום וכל הלילה מתרוצצים כמו עכברים מורעלים בשביל לנסות להביא לו את הפתרון.

חיים ילין: אני לא מקנא בכם, פשוט לא מקנא בכם.

חיים ילין: לכן, אני חושב שאני לא בא להאשים אתכם.

חיים ילין: אתם לא אשמים.

חיים ילין: מי שאשם זה הממשלה, הממלכה, שמטילה עליכם משימות שהן לא צודקות, לא הגיוניות, ותאמינו לי, הן לא ערכיות שזה הכי מפריע לי אחרי שקיבלתי את ההרצאה פה: חיים, אתה לא מבין איך עובדים, איך אנחנו בוחרים.

חיים ילין: כבוד היושב-ראש, ההערה שלך לגבי שר האוצר לשעבר היא כל כך לא במקום, וכל כך לא מתאימה לך.

חיים ילין: אני לא מבקש ממך שתחזור בך, אבל אי-אפשר כל הזמן להגיד שהקודם עשה כך והקודם ככה.

חיים ילין: אתם נמצאים היום במקום.

חיים ילין: כשאני לקחתי את ראש הרשות לא התבכיינתי על מה שהיה לפני זה.

חיים ילין: הסתכלתי קדימה והובלתי קדימה את הרשות מבלי להסתכל אחורה.

חיים ילין: אני מקווה שאתם תסתכלו קדימה, ולא אחורה ותאשימו את האחרים במצב שנוצר.

חיים ילין: עובדה שאני לא - - -

אלי כהן: אנחנו - - - את המאשימים.

חיים ילין: לא, לא האשמתם.

אלי כהן: לא, אתה, לצורך העניין, אמרתי בצורה ברורה שהתעלמת ממה שהיה.

אלי כהן: אבל לעצם העניין, אני חושב שכן לשר צריכה להיות דומיננטיות בבחירת האנשים שעובדים איתו.

אלי כהן: זו דעתי האישית, ואנחנו כמובן נשמע עוד הסתייגויות.

חיים ילין: ידידי, אני רוצה להסביר לך משהו.

חיים ילין: המנהל הזה לא יעבוד עם השר.

חיים ילין: 80% מהעבודה של המנהל תהיה בקשר עם השלטון המקומי.

אלי כהן: בסדר, אז - - - של משרד השיכון.

חיים ילין: לא, אני מסביר לך את הדברים.

חיים ילין: בסוף, בסוף, אם לא יהיה בן-אדם שיש לו תואר שני, שיש לו לפחות ותק של חמש שנים בתכנון ובבנייה כמו שנדרש מכל מהנדס בסיסי שנכנס לוועדה הכי מצ'וקמקת שיש במדינת ישראל, לא יכול להיות שאתה לא תשים בן-אדם.

חיים ילין: זה לא בן-אדם של השר, זה בן-אדם שצריך להצליח בפרויקט, ופוליטיקאים בגלל הפוליטיקה לא מצליחים.

חיים ילין: כשיש כבר שר שמצליח זה בגלל שהוא שלוש קדנציות באותו משרד, עם כל הטענות שבאים אליו.

חיים ילין: אנחנו צריכים להתמקצע.

חיים ילין: אנחנו באמת צריכים לנהל פחות פוליטיקה.

חיים ילין: מה שהביאו לי פה היום זה פוליטיקה נטו, ולא ניהול.

אלי כהן: תודה רבה לחבר הכנסת ילין.

אלי כהן: חברת הכנסת מלינובסקי, ולאחריה – חברת הכנסת כהן פארן.

יוליה מלינובסקי: אני אנסה להיות מאוד זריזה כי אני לא רוצה לעכב את יעל.

יוליה מלינובסקי: קודם כל, שתי הערות לתשומת ליבם של הייעוץ המשפטי, ואולי למשרד הפנים.

יוליה מלינובסקי: אם אתה זוכר, כתוב שם: בהסכמת רשות מקומית.

יוליה מלינובסקי: פעמיים בחוק יש את הדבר הזה: בהסכמת רשות מקומית.

יוליה מלינובסקי: אני מבקשת הבהרה מה זה הסכמה, ואם אין הסכמה מה עושים כי זה לא מופיע בשום סעיף בחוק.

<תומר רוזנר: אם אין הסכמה אין פרויקט.

יוליה מלינובסקי: לא, סליחה.

יוליה מלינובסקי: אין דבר כזה.

יוליה מלינובסקי: תמיד יש בית-משפט שלום, יש מחוזי, יש בג"צ.

<תומר רוזנר: לא, לא.

<תומר רוזנר: אנחנו מדברים פה על הליך מינהלי.

יוליה מלינובסקי: אוקי, אז אני רוצה שזה יהיה מאוד ברור לכל היושבים בוועדה.

יוליה מלינובסקי: מה שלא בהסכמת רשות מקומית לא ניתן לעשות.

יוליה מלינובסקי: משרד הפנים ומשרד השיכון מסכימים עם זה?

יוליה מלינובסקי: אלי, זה סוגיה קריטית פה.

<תומר רוזנר: זה נוסח שהם הציעו.

אלי כהן: זה נוסח שהם הציעו, הוא עונה לך.

יוליה מלינובסקי: אם אין הסכמה אין פרויקט.

יוליה מלינובסקי: ואין איזשהו גוף שלישי ערעור ששם אפשר להגיע לבוררות - יש בוררות?

יוליה מלינובסקי: בואו נקיים מוסד בוררות בנושא הזה.

יוליה מלינובסקי: מה זה אין הסכמה אין?

יוליה מלינובסקי: סליחה, השלטון המקומי.

יוליה מלינובסקי: אני איתכם, אני הייתי שם.

יוליה מלינובסקי: אבל מצד שני, אני מכירה את ראשי הערים.

יוליה מלינובסקי: אלי, לא ראיתי את הנושא הזה של הסכמה.

יוליה מלינובסקי: אני מציעה לחשוב, ולא הגשתי על זה ערעור, שיהיה איזשהו גוף בוררות.

יוליה מלינובסקי: צד שלישי, בורר , שאם אין הסכמה שאפשר להגיע להסכמות.

יוליה מלינובסקי: תחשבו על הנושא הזה, משרד האוצר, משרד הפנים, משרד הבינוי.

יוליה מלינובסקי: לדעתי, זה קריטי כי אחרת החוק הזה לא שווה שום דבר כי אף פעם לא תהיה הסכמה.

יוליה מלינובסקי: נושא הארנונה – אני מציעה דבר פשוט.

יוליה מלינובסקי: דובר פה שאי-אפשר לעשות איפה ואיפה.

יוליה מלינובסקי: כן אפשר, זה נקרא העדפה מתקנת.

יוליה מלינובסקי: הצעתי, משרד הפנים, שאנשים שהם דור א' שהיו גרים בפרויקט בישן, וקיבלו דירות חדשות, שעליהם לא יחול שינוי אזור ארנונה עד שזה בבעלותם.

יוליה מלינובסקי: אם הם מכרו את זה או העבירו לילדים או קנו דירה - - - סליחה, אלי.

יוליה מלינובסקי: זה מאוד קריטי פה.

יוליה מלינובסקי: אנשים שהיו גרים שם - למשל, זה קריטי לדיור ציבורי כי זה ענין חשוב – אם הדירה היתה בבעלותם לפני תחילת פרויקט והם קיבלו דירה חדשה באותו פרויקט, אפשר להחריג אותם מכללי הארנונה ולהגיד שאם העירייה עושה שינוי באזור מאזור ב' לאזור א', יהיה שינוי.

יוליה מלינובסקי: אפשר להחריג אותם מעלית ארנונה וזו תהיה העדפה מתקנת.

יוליה מלינובסקי: כנ"ל בדיור ציבורי.

יוליה מלינובסקי: אם זה היה דיור ציבורי וזה היה אזור ב' בארנונה והעירייה רוצה לשנות, וסביר להניח שתרצו לשנות.

יוליה מלינובסקי: מאוד חשוב לי לשמוע אתכם.

יוליה מלינובסקי: אתם צוחקים, אולי אני אומרת דברים מצחיקים.

יוליה מלינובסקי: תגידו לי מה מצחיק פה.

יוליה מלינובסקי: אם העירייה רוצה לשנות, וזה צודק שיש שם שצ"פ ותחזוקה וכו' וכו', שעל אותם אנשים זה לא יחול.

יוליה מלינובסקי: לדעתי, זה יעמוד במבחן בית-משפט כהעדפה מתקנת וכצדק חברתי כזה או אחר.

יוליה מלינובסקי: משרד הפנים, פה אולי נתתי לכם קצת איך לצאת מהפלונטר הזה.

יוליה מלינובסקי: תחשבו.

יוליה מלינובסקי: עכשיו להסתייגויות.

יוליה מלינובסקי: תיקון סעיף 2 – הגדרת התחדשות מיזם עירוני.

יוליה מלינובסקי: בנוסף לסעיף הזה יבוא שתאפשר הממשלה לעניין זה, למעט תוכנית חיזוק תמ"א 38, כי לא כל התחדשות זה התחדשות עירונית, לא כל התחדשות זה תמ"א 38, ולא תמיד תמ"א 38 זה התחדשות עירונית.

יוליה מלינובסקי: יש פרויקטים בודדים ותמ"א 38 נועדה בכלל למשהו אחר, חיזוק מבנים, רעידת אדמה וממ"דים.

יוליה מלינובסקי: אז שלא יהיה פה בלבול.

יוליה מלינובסקי: אותו דבר בהמשך, תיקון סעיף 2 – מחיקה הגדרה תוכנית חיזוק תמ"א 3, מחיקת הגדרה מהסעיף הזה.

יוליה מלינובסקי: תמ"א 38 זה לא התחדשות עירונית.

אלי כהן: יש לנו את ההערות שלה בכתב?

<תומר רוזנר: כן, בהחלט.

יוליה מלינובסקי: יש, כן.

יוליה מלינובסקי: אני ממשיכה בפרק ב' סעיף 4(א) להצעת החוק אוסיף 4(א)(13), יש עכשיו עד (12), שבמתחמים להתחדשות עירונית יהיו סלילת שבילים המיועדים לרוכבי אופניים במתחם פינוי-בינוי.

יוליה מלינובסקי: אם כבר עושים שכונות יפות והתחדשות עירונית עדיף כבר לחשוב מראש על דברים כאלו – זו דעתי.

יוליה מלינובסקי: אגב, ההסתייגויות שלי הן סיעתיות, הן לא מטעמי האישי.

יוליה מלינובסקי: לגבי סעיף 5 – הגדרת התפקיד מי יהיה מנהל הרשות להתחדשות עירונית.

יוליה מלינובסקי: כשיר להתמנות למנהל רשות מי שהוא בעל תואר אקדמי, ניסיון של חמש שנים לפחות בתחום מהתחומים הרלוונטיים: בנייה, תכנון, הנדסה ניהול, וכן יעמוד בתנאי כשירות נוספים ככל שנקבעו בהתאם להוראות חוק שירות המדינה מינימום.

יוליה מלינובסקי: מה שאני מקריאה זה מינימום, אפשר מפה רק להתקדם.

יוליה מלינובסקי: זה ברור שאין מצב כזה כי במצב כזה אפשר למנות את הבת שלי בת הארבע למנהל הרשות, ואני לא חושבת שזה סביר.

אלי כהן: תודה רבה.

יוליה מלינובסקי: לא סיימתי, סליחה.

אלי כהן: תסיימי, יש לך עוד דקה.

אלי כהן: יש עשר דקות.

אלי כהן: אגב, הסתייגויות בכתב מופיעות.

יוליה מלינובסקי: כן, אבל אני רוצה להקריא אותן לכל היושבים בדיון.

אלי כהן: אז יש לך עוד דקה כי אני צריך גם לתת לחברת הכנסת יעל כהן פארן.

יוליה מלינובסקי: מה שביקשתי בהסכמה – תחשבו על גוף בוררות כזה או אחר כי מה שמופיע כרגע הוא לא סביר.

יוליה מלינובסקי: אני מתקדמת להסתייגות ארבע כשיש בסך הכול שמונה.

יוליה מלינובסקי: אני מבקשת שבנציגי הוועדה יהיה נציג משרד הקליטה.

יוליה מלינובסקי: זה קריטי בשבילנו כי במיוחד בשכונות החלשות יש המון אנשים שהם עולים חדשים והם לא מבינים דבר וחצי דבר בתחום הזה.

יוליה מלינובסקי: מאוד חשוב שנציג המשרד שהוא משרד האם שלהם יהיה שם.

יוליה מלינובסקי: זה בלי שום קשר מי השר או היום או מחר.

יוליה מלינובסקי: אני ממשיכה.

אלי כהן: משפט אחרון, גברתי.

יוליה מלינובסקי: רגע, אבל הכנתי פה הסתייגויות.

אלי כהן: איחרת, ההסתייגויות נרשמו.

אלי כהן: חברת הכנסת כהן פארן גם צריכה לדבר.

יוליה מלינובסקי: סליחה, אני מדברת שש דקות.

אלי כהן: לא, סליחה.

אלי כהן: ב-16:15 זה מסתיים והיא צריכה לדבר.

אלי כהן: הוקצו עשר דקות על מנת שכולם ידברו.

אלי כהן: ההסתייגויות רשומות.

אלי כהן: נכון, תומר?

<תומר רוזנר: בוודאי.

אלי כהן: אם יש לך איזה הסתייגות שאת רוצה לנמק.

יוליה מלינובסקי: הסתייגות מס' 5: מנהל הרשות יעקוב במידה וישנו גידול של 10%, וזה קריטי.

יוליה מלינובסקי: אני לא מבינה למה אתם לא מדברים על זה.

יוליה מלינובסקי: יש גידול באוכלוסייה, מי ידאג למבני ציבור?

יוליה מלינובסקי: לא רק בתי-כנסת.

יוליה מלינובסקי: אם יהיה 10% בגידול האוכלוסייה, משרד הבינוי צריך לדאוג גם כן למבני ציבור, תשתיות כשתשתיות זה צינורות וכל מה שקשור בזה, במימון משרד הבינוי והשיכון.

יוליה מלינובסקי: טפסים אחידים – דיברתי על זה עם משרד המשפטים.

יוליה מלינובסקי: הרשות תפרסם את כל הטפסים לפי סעיפים אחידים בכל תחומי הפינוי-בינוי ברחבי הארץ ותספק אותם גם בשפות שונות.

יוליה מלינובסקי: סליחה, משרד המשפטים אמר שיש טפסים ואני מבקשת שתספקו אותם בשפות: רוסית, אמהרית וצרפתית.

יוליה מלינובסקי: סליחה, כמעט סיימתי.

אלי כהן: יעל ביקשה לדבר עכשיו.

יעל כהן-פארן: ביקשתי, אבל אני רואה שאין לי זמן.

אלי כהן: את יכולה לדבר ב-18:00?

אלי כהן: אם לא, אעצור אותה.

יוליה מלינובסקי: אני מסיימת.

יוסי יונה: אדוני היושב-ראש, זה לא הוגן כי אתה אמרת לכל אחד עשר דקות, רבע שעה.

יוסי יונה: אז יעל לא תוכל לדבר עשר דקות רבע שעה.

יוסי יונה: לכן, אולי עדיף שיוליה תדבר ואת תדברי ב-18:00.

יעל כהן-פארן: אז אני אגיע ב-18:00.

אלי כהן: אז עוד שתי דקות, גברתי, וזהו.

יוליה מלינובסקי: סעיף מס' 20 - אני מבקשת להוסיף סעיף 20(ב): החלטת ממשלה מס' כך וכך, סעיף כך, תחול בחוק הזה כמחייב את היזמים.

יוליה מלינובסקי: יזם כהגדרתו בחוק זה - גם הזרים כי רוצים להביא לפה חברות זרות שכנראה ישתתפו גם כן בפרויקטים להתחדשות עירונית - ויסיים בהצלחה את קורס משרד הבינוי והשיכון המוקם מתוקף החלטת הממשלה.

יוליה מלינובסקי: יש החלטת ממשלה שיש קורס ליזמים שהם רשאים לעבוד בפינוי-בינוי.

יוליה מלינובסקי: אני מבקשת שזה יהיה חובה על מנת שיוכלו להגיש טפסים לקבלת מכרז פינוי-בינוי.

יוליה מלינובסקי: לא כל אחד שהוא קבלן כזה או אחר יכול לעשות את הדבר הזה.

יוליה מלינובסקי: נתקלנו בזה שקבלנים בכלל לא יודעים מה זה פינוי-בינוי.

אלי כהן: תודה.

אלי כהן: גברתי, משפט אחרון.

יוליה מלינובסקי: אני מסיימת, אבל זה לא הוגן כי הקודמים לפניי דיברו הרבה.

אלי כהן: לא, זה מה מאוד הוגן כי הם דיברו עשר דקות, ואת מדברת כבר 12.

יוליה מלינובסקי: סליחה, התחלתי ב-16:08.

יוליה מלינובסקי: אני סופרת.

יוליה מלינובסקי: סעיף 22(6) – נושא היטל השבחה.

יוליה מלינובסקי: מתחמי פינוי-בינוי יזכו ל-25% הנחה בהיטל השבחה.

יוליה מלינובסקי: באזורים בהם ישנה כדאיות כלכלית נמוכה יזכו הפרויקטים בפטור מלא מהיטל השבחה לפי החלטת שר האוצר ושר הבינוי והשיכון, כי אחרת זה לא הולך בכלל.

יוליה מלינובסקי: עכשיו הסעיף שלפני אחרון, עמ' 20 סעיף 23(ב): "בסעיף קטן (ג) במקום "שתאשר הממשלה או ועדת שרים מטעמה" יבוא "שיאשר השר.

יוליה מלינובסקי: " – לא מקובל עלינו.

יוליה מלינובסקי: זה החלטה ממשלתית או ועדת שרים לדיור.

יוליה מלינובסקי: לא יכול להיות ששר אחד יאשר דברים כאלו.

אלי כהן: תודה רבה, חברת הכנסת מלינובסקי.

יוליה מלינובסקי: שתי הסתייגויות אחרונות וסיימתי.

אלי כהן: זה רשום ואנחנו באמת לא מקבלים ערך מוסף מההקראה.

יוליה מלינובסקי: אבל זה צריך להיאמר.

יוליה מלינובסקי: סעיף 158כו(ג) – אני מוסיפה פה משהו שהוא לא קיים.

יוליה מלינובסקי: היום יש מה שנקרא מכון בקרה.

יוליה מלינובסקי: אני מבקשת שמתחמי פינוי-בינוי יזכו ל-50% הנחה בתשלום אגרה בקבלת היתרים ממכון בקרה.

יוליה מלינובסקי: תודה רבה.

יוליה מלינובסקי: אני רק - - -

אלי כהן: תודה רבה.

אלי כהן: חברים, אנחנו מסיימים את הישיבה ואני מזכיר את סדרי הדיון עכשיו.

אלי כהן: אנחנו ניפגש היום בשעה 18:00, כשכמובן ידברו: חבר הכנסת יונה, חברת הכנסת יעל כהן פארן, וחברי כנסת נוספים ככל שיהיו.

<תומר רוזנר: וידברו גם נציגי הממשלה.

אלי כהן: כן.

אלי כהן: מחר לא תתקיים ישיבה.

אלי כהן: ביום שני כאמור ב-12:00 תתקיים ישיבה שבה נצביע על ההסתייגויות, וכאמור עד אז נציגי הממשלה ידונו עם חברי הכנסת.

אלי כהן: תודה רבה, הישיבה נעולה.